qundao/data-zh-poetry huggingface dataset:
内人斜二首·其二
作者：张嵲
朝代：宋

山色依依水自流，内人斜畔最堪愁。荒榛蔓草萦寒骨，更有何人吊杜秋。
内人斜二首·其二
作者：张嵲
朝代：宋

山色依依水自流，内人斜畔最堪愁。
荒榛蔓草萦寒骨，更有何人弔杜秋。
再到竹山
作者：张嵲
朝代：宋

衰草连云鸦乱飞，荒城寂历澹寒曦。
屋庐烧尽民居少，只有青山似昔时。
再到竹山
作者：张嵲
朝代：宋
体裁：七言绝句

衰草连云鸦乱飞，荒城寂历澹寒曦。屋庐烧尽民居少，祗有青山似昔时。
再次前韵六首
作者：张嵲
朝代：宋

斋国馈时堪出走，东山携处未生憎。
道人莫谓全无念，行乐须知此日曾。
再次前韵六首·其一
作者：张嵲
朝代：宋
体裁：七言绝句

曩日不缘逃暑至，今朝端为探春来。梅花落去香渝烈，去去还应首重回。
再次前韵六首·其三
作者：张嵲
朝代：宋
体裁：七言绝句

齐国馈时堪出走，东山携处未生憎。道人莫谓全无念，行乐须知此日曾。
再次前韵六首·其二
作者：张嵲
朝代：宋

若认诸空犹是妄，莫言众有便非真。
今朝试遣木居士，问取头陀庵裏人。
再次前韵六首·其二
作者：张嵲
朝代：宋

若认诸空犹是妄，莫言众有便非真。今朝试遣木居士，问取头陀庵里人。
再次前韵六首·其二
作者：张嵲
朝代：宋

若认诸空犹是妄，莫言众有便非真。今朝试遣木居士，问取头陀庵里人。齐国馈时堪出走，东山携处未生憎。道人莫谓全无念，行乐须知此日曾。乱蕊晚迎晴日暗，疏枝迥映暮山长。萧然一榻安禅夜，细雨轻风为发香。野泉决决贯城来，红紫商量次第开。尚想梅横却月观，遥知云雨暗阳台。晴空杳杳冥鸿远，阿阁沉沉社燕回。酬酢风光堪一醉，却虞蜂蝶浪相猜。
再次前韵六首·其五
作者：张嵲
朝代：宋
体裁：七言绝句

野泉决决贯城来，红紫商量次第开。尚想梅横却月观，遥知云雨暗阳台。
再次前韵六首·其六
作者：张嵲
朝代：宋
体裁：七言绝句

晴空杳杳冥鸿远，阿阁沉沉社燕回。酬酢风光堪一醉，却虞蜂蝶浪相猜。
再次前韵六首·其四
作者：张嵲
朝代：宋

乱蕊晚迎晴日暗，疏枝迥映暮山长。萧然一榻安禅夜，细雨轻风为发香。
再次前韵六首·其四
作者：张嵲
朝代：宋

乱蕊晚迎晴日暗，疏枝逈映暮山长。
萧然一榻安禅夜，细雨轻风为发香。
再次韵寄朱希真二首
作者：张嵲
朝代：宋

一舍徒相望，书来秖细行。野梅行欲尽，幽兴讵能忘。老去尤耽句，春来更忆乡。看看过寒食，北望一沾裳。初喜花明炬，还愁柳堕绵。时须杯里物，聊费杖头钱。天上足官府，人间有地仙。却惭营道懒，浑似逆风船。
再次韵寄朱希真二首·其一
作者：张嵲
朝代：宋

一舍徒相望，书来秖细行。野梅行欲尽，幽兴讵能忘。老去尤耽句，春来更忆乡。看看过寒食，北望一沾裳。
再次韵寄朱希真二首·其一
作者：张嵲
朝代：宋

一舍徒相望，书来秖细行。
野梅行欲尽，幽兴讵能忘。
老去尤耽句，春来更忆乡。
看看过寒食，北望一霑裳。
再次韵寄朱希真二首·其二
作者：张嵲
朝代：宋

初喜花明炬，还愁柳堕绵。
时须杯裏物，聊费杖头钱。
天上足官府，人间有地仙。
却惭营道懒，浑似逆风船。
再次韵寄朱希真二首·其二
作者：张嵲
朝代：宋

初喜花明炬，还愁柳堕绵。时须杯里物，聊费杖头钱。天上足官府，人间有地仙。却惭营道懒，浑似逆风船。
再经蒲溪往年避地处
作者：张嵲
朝代：宋
体裁：古风

淹流既失策，贼至甘远屏。往岁忆曾游，径路犹可省。今来冬向除，昔至夏方永。山寒竹树疏，岁阴云雾冷。破屋今已无，荒筠蔓枯颖。昔人安在哉，经过涕垂领。
冒小雨晚出
作者：张嵲
朝代：宋

霜稻收余壠亩空，雨容和雾晚溟蒙。
出门忽见丹青树，肠断家山柿叶红。
冒小雨晚出
作者：张嵲
朝代：宋

霜稻收馀垄亩空，雨容和雾晚溟濛。出门忽见丹青树，肠断家山柿叶红。
冒雪早行
作者：张嵲
朝代：宋
体裁：七言绝句

每忆西山千丈秀，云霾对面失空青。千林夜雪无人迹，独策羸骖带晓星。
凌云见桃花
作者：张嵲
朝代：宋
体裁：七言绝句

旷却相随不相识，主翁翻作白头新。桃花未见不曾失，拈出还成埋没人。
出峡
作者：张嵲
朝代：宋

牵舟已出峡，何旦复当还。蒲溪应渐近，已见宋平山。
出峡
作者：张嵲
朝代：宋

牵舟已出峡，何旦復当还。
蒲溪应渐近，已见宋平山。
出微王峡读子厚诗恍然偶作二绝句
作者：张嵲
朝代：宋

西来一水古今绿，峡里诸山天下奇。非是愚溪溪上客，未应轻作此山诗。惊湍绝壁穷天险，山水如斯世莫知。林邑峰峦瘴江水，发挥须待柳州诗。
出微王峡读子厚诗恍然偶作二绝句·其一
作者：张嵲
朝代：宋

西来一水古今绿，峡裏诸山天下奇。
非是愚溪溪上客，未应轻作此山诗。
出微王峡读子厚诗恍然偶作二绝句·其一
作者：张嵲
朝代：宋

西来一水古今绿，峡里诸山天下奇。非是愚溪溪上客，未应轻作此山诗。
出微王峡读子厚诗恍然偶作二绝句·其二
作者：张嵲
朝代：宋
体裁：七言绝句

惊湍绝壁穷天险，山水如斯世莫知。林邑峰峦瘴江水，发挥须待柳州诗。
出见桃花盛开
作者：张嵲
朝代：宋
体裁：五言绝句

青林拥萧寺，况乃在山阴。出见桃花发，方知春已深。
出顺阳
作者：张嵲
朝代：宋

浮云作晓阴，未放寒日光。
平冈连县郭。草树郁苍苍。
清溪贯其中，可以一苇航。
西流合汉沔，水外山微茫。
红叶明碧林，下有寒菊芳，
蜂蝶纷已去，无风徒自香。
我欲寄所思，远在天一方。
安得千里足，宽余九回扬。
出顺阳
作者：张嵲
朝代：宋

浮云作晓阴，未放寒日光。平冈连县郭，草树郁苍苍。清溪贯其中，可以一苇航。西流合汉沔，水外山微茫。红叶明碧林，下有寒菊芳。蜂蝶纷已去，无风徒自香。我欲寄所思，远在天一方。安得千里足，宽余九回肠。
出顺阳
作者：张嵲
朝代：宋

浮云作晓阴，未放寒日光。
平冈连县郭，草树鬰苍苍。
清溪贯其中，可以一苇航。
西流合汉沔，水外山微茫。
红叶明碧林，下有寒菊芳。
蜂蝶纷已去，无风徒自香。
我欲寄所思，远在天一方。
安得千里足，寛余九回肠。
刘少师妻献园宅为景灵宫基二首
作者：张嵲
朝代：宋

中兴礼物事弥惇，献宅那知故事存。当日司徒功业就，旧居亦作奉诚园。汉家原庙厂雄规，欲及樱桃果献时。岂为夫人能体国，将军本不以家为。
刘少师妻献园宅为景灵宫基二首
作者：张嵲
朝代：宋

汉家原庙廠雄规，欲及樱桃果献时。
岂为夫人能体国，将军本不以家为。
刘少师妻献园宅为景灵宫基二首·其一
作者：张嵲
朝代：宋
体裁：七言绝句

中兴礼物事弥惇，献宅那知故事存。当日司徒功业就，旧居亦作奉诚园。
刘少师妻献园宅为景灵宫基二首·其二
作者：张嵲
朝代：宋

汉家原庙厂雄规，欲及樱桃果献时。岂为夫人能体国，将军本不以家为。
刘少师妻献园宅为景灵宫基二首·其二
作者：张嵲
朝代：宋

汉家原庙厰雄规，欲及樱桃果献时。
岂为夫人能体国，将军本不以家为。
刘忠显挽词
作者：张嵲
朝代：宋

黄屋辞丹阙，贞臣赴敌营。解言终不反，先面竟如生。谁并当时节，独流千祀名。承家有贤嗣，谅不愧西平。抗节群公愧，摅忠异国尊。威棱千古在，奸佞百年存。盛德源流远，公朝礼物敦。丰碑昭令德，荣耀及来昆。天运丁阳九，蒙尘事可伤。群寮徒陷敌，贼子更臣张。自古宁无死，惟公独有光。向来从伪者，生意日荒凉。视死如归士，捐躯徇国臣。杀身虽一概，为义岂无因。孔墨休相并，张南仅比伦。微公今史上，死节定何人。临难不忘死，为忠已足多。全生犹有路，仗节竟如何。可验平生志，宜令后世歌。诸儒主褒贬，毫发未容讹。
刘忠显挽词·其一
作者：张嵲
朝代：宋

黄屋辞丹阙，贞臣赴敌营。解言终不反，先面竟如生。谁并当时节，独流千祀名。承家有贤嗣，谅不愧西平。
刘忠显挽词·其一
作者：张嵲
朝代：宋

黄屋辞丹阙，贞臣赴敌营。
觧言终不反，先面竟如生。
谁并当时节，独流千祀名。
承家有贤嗣，谅不愧西平。
刘忠显挽词·其三
作者：张嵲
朝代：宋

天运丁阳九，蒙尘事可伤。群寮徒陷敌，贼子更臣张。自古宁无死，惟公独有光。向来从伪者，生意日荒凉。
刘忠显挽词·其三
作者：张嵲
朝代：宋

天运丁阳九，蒙尘事可伤。
群寮徒陷敌，贼子更臣张。
自古宁无死，惟公独有光。
向来从僞者，生意日荒凉。
刘忠显挽词·其二
作者：张嵲
朝代：宋

抗节群公愧，摅忠异国尊。威棱千古在，奸佞百年存。盛德源流远，公朝礼物敦。丰碑昭令德，荣耀及来昆。
刘忠显挽词·其二
作者：张嵲
朝代：宋

抗节群公愧，摅忠异国尊。
威棱千古在，姦佞百年存。
盛德源流远，公朝礼物敦。
丰碑昭令德，荣耀及来昆。
刘忠显挽词·其五
作者：张嵲
朝代：宋

临难不忘死，为忠已足多。全生犹有路，仗节竟如何。可验平生志，宜令后世歌。诸儒主褒贬，毫发未容讹。
刘忠显挽词·其五
作者：张嵲
朝代：宋

临难不忘死，为忠已足多。
全生犹有路，仗节竟如何。
可验平生志，宜令后世歌。
诸儒主褒贬，毫髪未容讹。
刘忠显挽词·其四
作者：张嵲
朝代：宋
体裁：五言律诗

视死如归士，捐躯徇国臣。杀身虽一概，为义岂无因。孔墨休相并，张南仅比伦。微公今史上，死节定何人。
刘无虞尊人挽诗二首
作者：张嵲
朝代：宋

蓄德竟不耀，坐观门户成。生无三事贵，禄有万钟荣。色养无违志，陵终若事生。秋风如罔极，萧瑟在松声。刻杖方优老，临川忽逝波。登年惟载德，生子旧持荷。此日悲风树，他时废蓼莪。輀车方即路，邻杵为停歌。
刘无虞尊人挽诗二首·其一
作者：张嵲
朝代：宋
体裁：五言律诗

蓄德竟不耀，坐观门户成。生无三事贵，禄有万钟荣。色养无违志，陵终若事生。秋风如罔极，萧瑟在松声。
刘无虞尊人挽诗二首·其二
作者：张嵲
朝代：宋
体裁：五言律诗

刻杖方优老，临川忽逝波。登年惟载德，生子旧持荷。此日悲风树，他时废蓼莪。輀车方即路，邻杵为停歌。
刘谷山
作者：张嵲
朝代：宋

奉令事设险，兹山再经历。
岁暮阴云昏，雪后杉桂碧。
修篁亚路低，老木参天直。
下瞰穹谷中，众树纷若戟。
或为龙蛇斗，或作熊虎踯。
阴崖不受春，冬带轮囷色。
古苔如绿毛，因依露犹滴。
阴风忽动谷，众籁久方寂。
傥非神物居，定有龙蛇宅。
山阴魏家平，百丈峙绝壁。
战楼摩云霄，武帐侵斗极。
钩援谅无庸，梯冲当弃绝。
虽无墨翟守，天险岂所敌。
揽胜心以愉，经险情屡惕。
抚事既磨愆，微躯谅安惜。
何当四海晏，诛茅此投迹。
诗成无与言，搔首三叹息。
刘谷山
作者：张嵲
朝代：宋

奉令事设险，兹山再经历。岁暮阴云昏，雪后杉桂碧。修篁亚路低，老木参天直。下瞰穹谷中，众树纷若戟。或为龙蛇斗，或作熊虎踯。阴崖不受春，冬带轮囷色。古苔如绿毛，因依露犹滴。阴风忽动谷，众籁久方寂。傥非神物居，定有龙蛇宅。山阴魏家平，百丈峙绝壁。战楼摩云霄，武帐侵斗极。钩援谅无庸，梯冲当弃绝。虽无墨翟守，天险岂所敌。揽胜心以愉，经险情屡惕。抚事既靡愆，微驱谅安惜。何当四海晏，诛茅此投迹。诗成无与言，搔首三叹息。
刘谷山
作者：张嵲
朝代：宋

奉令事设险，兹山再经历。
岁暮阴云昏，雪后杉桂碧。
修篁亚路低，老木参天直。
下瞰穹谷中，众树纷若戟。
或为龙蛇鬬，或作熊虎踯。
阴崖不受春，冬带轮囷色。
古苔如绿毛，因依露犹滴。
阴风忽动谷，众籁久方寂。
傥非神物居，定有龙蛇宅。
山阴魏家平，百丈峙绝壁。
战楼摩云霄，武帐侵斗极。
鈎援谅无庸，梯衝当弃绝。
虽无墨翟守，天险岂所敌。
揽胜心以愉，经险情屡惕。
抚事既靡愆，微驱谅安惜。
何当四海晏，诛茅此投迹。
诗成无与言，搔首三叹息。
初夏
作者：张嵲
朝代：宋

孟夏忽已至，雨余草木荒。
俯涧有惊泉，仰林无遗芳。
山中岁事晚，是日农始忙。
布谷鸣远林，田家竞农桑。
故园今何为，默默心独伤。
初夏
作者：张嵲
朝代：宋

孟夏忽已至，雨馀草木荒。俯涧有惊泉，仰林无遗芳。山中岁事晚，是日农始忙。布谷鸣远林，田家竞农桑。故园今何为，默默心独伤。
初夏已晚山中即事
作者：张嵲
朝代：宋

山云倏忽自晴阴，积雨门楥蔓草侵。一带清川供极目，千重沓嶂伴微吟。雄鸠鸣处园林密，白鸟飞来沟水深。麦秀桑柔夏方永，不堪时序苦侵寻。
初夏已晚山中即事
作者：张嵲
朝代：宋

山云倐忽自晴阴，积雨门楥蔓草侵。
一带清川供极目，千重沓嶂伴微吟。
雄鸠鸣处园林密，白鸟飞来沟水深。
麦秀桑柔夏方永，不堪时序苦侵寻。
初夏晚兴
作者：张嵲
朝代：宋
体裁：古风

微月破幽树，草露生夕凉。夏木纷已成，时禽暮归翔。閒花自白红，无人领幽芳。晚沐岸轻帻，披衣暂倘佯。外徇志自局，理会言可忘。俯仰婚宦初，未省离土疆。那知天壤内，有地名魏塘。朅来岁再华，及此身方强。岂但理茨栋，种树日望长。分将百年身，送老湖海荒。人生等如寓，何必还故乡。
初夏晚兴
作者：张嵲
朝代：宋

微月破幽树，草露生夕凉。
夏木纷已成，时禽暮归翔。
閒花自白红，无人领幽芳。
晚沐岸轻帻，披衣暂倘佯。
外徇志自局，理会言可忘。
俯仰婚宦初，未省离土疆。
那知天壤内，有地名魏塘，
朅来岁再华，及此身方强。
岂但理茨栋，种树日望长。
分将百年身，送老湖海荒。
人生等如寓，何必还故乡。
初春
作者：张嵲
朝代：宋
体裁：五言律诗

原野土膏动，怀生各自欣。老年欢绪少，献岁物华新。草木涵时泽，江湖寄病身。百年都几日，四见魏塘春。
劝农
作者：张嵲
朝代：宋

奉诏励农耦，建旟行近郊。流云生薄阴，远色澹平皋。溪口逾散涣，山远始岧峣。柔荑展翠茵，穹石架长桥。暂休佳士庐，竹树干云霄。步障疑围饰，杂花竞娴妖。妆面羞短垣，儿童惊鼓铙。皇恩信广大，祇事因游遨。竞识使君车，夫妇杂颠毛。竟夕不知回，偃月生林梢。已举候亭火，犹滞川上桡。抚已愧民氓，归思戒屯膏。
劝农
作者：张嵲
朝代：宋

奉诏励农耦，建旟行近郊。
流云生薄阴，远色澹平皋。
溪口逾散涣，山远始岧嶤。
柔荑展翠茵，穹石架长桥。
暂休佳士庐，竹树干云霄。
步障疑围饰，杂花竞嫺妖。
粧面羞短垣，儿童惊鼓铙。
皇恩信广大，祇事因游遨。
竞识使君车，夫妇杂颠毛。
竟夕不知回，偃月生林梢。
已举候亭火，犹滞川上桡。
抚已愧民氓，归思戒屯膏。
劝农六首
作者：张嵲
朝代：宋

出郭循溪路向东，隼旟悠飏满春风。峰峦沐雾尚阴澹，桃李出墙能白红。皇恩力本劝农耕，老稚争随刺史行。杨柳垂村曲尘色，殊乡时节近清明。春泥滑滑不须愁，勉事深耕定有秋。沓障东南知更好，归来频上郡城楼。春到逢花犹眼乱，老来对酒便心降。须知渴肺难禁醉，鸭绿潾潾酌玉缸。鸟声撩乱喜春晴，诗思知随笔下生。桃李连村向零落，出墙犹有数花明。夭桃无力卧溪沙，杨柳阴阴胜士家。下马欲知留客意，棠梨故作后开花。
劝农六首·其一
作者：张嵲
朝代：宋

出郭循溪路向东，隼旟悠扬满春风。
峰峦沐雾尚阴澹，桃李出墻能白红。
劝农六首·其一
作者：张嵲
朝代：宋

出郭循溪路向东，隼旟悠飏满春风。峰峦沐雾尚阴澹，桃李出墙能白红。
劝农六首·其三
作者：张嵲
朝代：宋
体裁：七言绝句

春泥滑滑不须愁，勉事深耕定有秋。沓障东南知更好，归来频上郡城楼。
劝农六首·其二
作者：张嵲
朝代：宋
体裁：七言绝句

皇恩力本劝农耕，老稚争随刺史行。杨柳垂村曲尘色，殊乡时节近清明。
劝农六首·其五
作者：张嵲
朝代：宋

鸟声撩乱喜春晴，诗思知随笔下生。桃李连村向零落，出墙犹有数花明。
劝农六首·其五
作者：张嵲
朝代：宋

鸟声撩乱喜春晴，诗思知随笔下生。
桃李连村向零落，出墻犹有数花明。
劝农六首·其六
作者：张嵲
朝代：宋
体裁：七言绝句

夭桃无力卧溪沙，杨柳阴阴胜士家。下马欲知留客意，棠梨故作后开花。
劝农六首·其四
作者：张嵲
朝代：宋
体裁：七言绝句

春到逢花犹眼乱，老来对酒便心降。须知渴肺难禁醉，鸭绿潾潾酌玉缸。
十二月二十一日赠沃令
作者：张嵲
朝代：宋

讼庭无事长苔衣，卧听松风白昼迟。纸帐乱纹龟壳皱，道衫深绿鹤翎垂。尘犀挥处论前史，香篆销时理秘辞。官长既閒春亦早，玉梅初绽两三枝。
十二月二十一日赠沃令
作者：张嵲
朝代：宋

讼庭无事长苔衣，卧听松风白昼迟。
纸帐乱纹龟殻皱，道衫深绿鹤翎垂。
尘犀挥处论前史，香篆销时理秘辞。
官长既閒春亦早，玉梅初绽两三枝。
十二月旦雪霰大摰
作者：张嵲
朝代：宋
体裁：七言绝句

忆昔寻梅汉水傍，故乘微霰渡澄江。如今飘泊闽山侧，拥褐安禅听打窗。
南山观梅
作者：张嵲
朝代：宋

春雪欲垂地，春水縠纹浮。乱山无人到，梅花供客愁。轻风侧乌帽，韶序欺白头。攀条记旧赏，嗅蕊悲前游。斜日忽反照，烟华风际流。已叹繁华盛，俄观青荫稠。沉吟两京路，恻怅濒汉洲。尚想万玉妃，清樽交献酬。天涯叹憔悴，览物空夷犹。饮罢不能赋，临风三叹休。
南山观梅
作者：张嵲
朝代：宋

春雪欲垂地，春水縠纹浮。
乱山无人到，梅花供客愁。
轻风侧乌帽，韶序欺白头。
攀条记旧赏，嗅蘂悲前游。
斜日忽反照，烟华风际流。
已叹繁华盛，俄观青荫稠。
沉吟两京路，恻怅濒汉洲。
尚想万玉妃，清樽交献酬。
天涯叹憔悴，览物空夷犹。
饮罢不能赋，临风三叹休。
南山观梅
作者：张嵲
朝代：宋

春雪欲垂地，春水轂纹浮。
乱山无人到，梅花供客愁。
轻风侧乌帽，韶序欺白头。
攀条记旧赏，嗅蘂悲前游。
斜日忽反照，烟华风际流。
已叹繁华盛，俄观青荫稠。
沉吟两京路，恻怅濒汉洲。
尚想万玉妃，清樽交献酬。
天涯叹憔悴，览物空夷犹。
饮罢不能赋，临风三叹休。
南涧亭诗
作者：张嵲
朝代：宋

行穿密竹尽，胜概集斯亭。地远岚光重，冬温草木青。俯鉴含空水，还观山作屏。岩溜有时歇，松声无暂停。遐思南涧作，彷佛识仪刑。世缘因岁阔，静习与心冥。离人慕肥遁，驻屐恋岩扃。不似投荒柳，悲吟涕泪零。
南涧亭诗
作者：张嵲
朝代：宋

行穿密竹尽，胜概集斯亭。
地远岚光重，冬温草木青。
俯鉴含空水，还观山作屏。
岩溜有时歇，松声无暂停。
遐思南涧作，彷佛识仪刑。
世缘因岁阔，静习与心冥。
离人慕肥遯，驻屐恋岩扄。
不似投荒柳，悲吟涕泪零。
南涧亭诗
作者：张嵲
朝代：宋

行穿密行尽，胜概集斯亭。
地远岚光重，冬温草木青。
俯鉴含空水，还观山作屏。
岩溜有时歇，松声无暂停。
遐思南涧作，仿佛识仪刑。
世缘因岁阔，静习与心冥。
离人慕肥遯，驻屐恋岩扃。
不似投荒柳，悲吟涕泪零。
即事
作者：张嵲
朝代：宋

屐齿休令破紫苔，柴门无客不须开。
雨余篱菊埋光去，木落前山献体来。
即事
作者：张嵲
朝代：宋

屐齿休令破紫苔，柴门无客不须开。雨馀篱菊埋光去，木落前山献体来。
即事
作者：张嵲
朝代：宋

落日边书急，秋风战鼓多。
私忧真过计，长算合如何。
尽欲清淮戍，仍收瀚海波。
栖迟一尊酒，幽恨满关河。
去年十一月十二日致宏如秦州仆饯之余口复到
作者：张嵲
朝代：宋

忆昔游河梁，对床三夜语。
平生慷慨心，远别颜亦苦。
朔风黄叶深，尚记躯车去。
君行已映林，我首犹屡顾。
重经分手地，物色宛如许。
怀人感河山，抚节惊寒暑。
别来世事多，琐细不足数。
惟有绿林徒，跳梁犹若故。
汉南十二州，一半为盗据。
向之西来师，猛鸷类熊虎。
从以万马群，旌旃蔽村坞。
惟知口打贼，未辨狸搏鼠。
徵求徒浚民，万分一无补。
空令贫者毙，复使富室窭。
去年粟如金，艰食古未睹。
今春濒汉州，秋种不入土。
如何十万师，不办一朝貯。
传闻许汝郊，平民尽俘掳。
秋高马首南，跬足仰谁御。
栖山无定居，处邑复多惧。
无资忧殍踣，有粟畏攘取。
怀安昔所戒，随众谋远举。
第恐向他州，未保终安堵。
悠悠四海间，托身定何所。
忧来如鼎燋，意乱若棼缕。
君家聚族多，巢幙多风雨。
胡为事远游，遄归莫容与。
去年十一月十二日致宏如秦州仆饯之余口復到生口作别明年六月十二日仆自竹山避地泝流上余口道由生口復经分手之地感时书事奉寄致宏时建炎四年也
作者：张嵲
朝代：宋

忆昔游河梁，对床三夜语。
平生慷慨心，远别颜亦苦。
朔风黄叶深，尚记驱车去。
君行已映林，我首犹屡顾。
重经分手地，物色宛如许。
怀人感河山，抚节惊寒暑。
别来世事多，琐细不足数。
惟有绿林徒，跳梁犹若故。
汉南十二州，一半为盗据。
向之西来师，猛鸷类熊虎。
从以万马群，旌旃蔽村坞。
惟知口打贼，未辨狸搏鼠。
征求徒浚民，万分一无补。
空令贫者毙，復使富室窭。
去年粟如金，艰食古未睹。
今春濒汉州，秋种不入土。
如何十万师，不办一朝贮。
传闻许汝郊，平民尽俘掳。
秋高马首南，跬足仰谁御。
栖山无定居，处邑復多惧。
无资忧殍踣，有粟畏攘取。
怀安昔所戒，随众谋远举。
第恐向他州，未保终安堵。
悠悠四海间，託身定何所。
忧来如鼎燋，意乱若棼缕。
君家聚族多，巢幙多风雨。
胡为事远游，遄归莫容与。
去年十一月十二日致宏如秦州仆饯之馀口复到生口作别明年六月十二日仆自竹山避地溯流上馀口道由生口复经分手之地感时书事奉寄致宏时建炎四年也
作者：张嵲
朝代：宋

忆昔游河梁，对床三夜语。平生慷慨心，远别颜亦苦。朔风黄叶深，尚记驱车去。君行已映林，我首犹屡顾。重经分手地，物色宛如许。怀人感河山，抚节惊寒暑。别来世事多，琐细不足数。惟有绿林徒，跳梁犹若故。汉南十二州，一半为盗据。向之西来师，猛鸷类熊虎。从以万马群，旌旃蔽村坞。惟知口打贼，未辨狸搏鼠。徵求徒浚民，万分一无补。空令贫者毙，复使富室窭。去年粟如金，艰食古未睹。今春濒汉州，秋种不入土。如何十万师，不办一朝贮。传闻许汝郊，平民尽俘掳。秋高马首南，跬足仰谁禦。栖山无定居，处邑复多惧。无资忧殍踣，有粟畏攘取。怀安昔所戒，随众谋远举。第恐向他州，未保终安堵。悠悠四海间，托身定何所。忧来如鼎燋，意乱若棼缕。君家聚族多，巢幕多风雨。胡为事远游，遄归莫容与。
又次韵五首
作者：张嵲
朝代：宋

建溪南去自悠悠，溪上愁思逐水流。欲寄平安数行字，秋鸿飞不到炎州。离尤南去本无因，阴骘忠嘉自有神。敌国犹强谗间露，君王宵旰忆良臣。行尽炎荒路向东，蛮村戍鼓夜逢逢。惜无王朔同登望，骑气应须似白虹。行衣叶叶马萧萧，快意宁知归路遥。海上尖峰青似染，却从云外望岧峣。心知公及暮春归，犹自思公肠九回。门外春流已如黛，行看飞骑过桥来。
又次韵五首·其一
作者：张嵲
朝代：宋
体裁：七言绝句

建溪南去自悠悠，溪上愁思逐水流。欲寄平安数行字，秋鸿飞不到炎州。
又次韵五首·其三
作者：张嵲
朝代：宋
体裁：七言绝句

行尽炎荒路向东，蛮村戍鼓夜逢逢。惜无王朔同登望，骑气应须似白虹。
又次韵五首·其二
作者：张嵲
朝代：宋

离尤南去本无因，阴隲忠嘉自有神。
敌国犹强谗间露，君王宵旰忆良臣。
又次韵五首·其二
作者：张嵲
朝代：宋

离尤南去本无因，阴骘忠嘉自有神。敌国犹强谗间露，君王宵旰忆良臣。
又次韵五首·其五
作者：张嵲
朝代：宋
体裁：七言绝句

心知公及暮春归，犹自思公肠九回。门外春流已如黛，行看飞骑过桥来。
又次韵五首·其四
作者：张嵲
朝代：宋

行衣叶叶马萧萧，快意宁知归路遥。海上尖峰青似染，却从云外望岧峣。
又次韵五首·其四
作者：张嵲
朝代：宋

行衣叶叶马萧萧，快意宁知归路遥。
海上尖峰青似染，却从云外望岧嶤。
又次韵四首
作者：张嵲
朝代：宋

长夏林泉好，还欣觞羽同。颠毛愁里白，颧颊醉来红。日蹇嗟南国，民离叹北风。当涂宁市骏，俗眼竞嘲雄。异世如张贽，深居似敬通。致身宁有意，觅句恐无功。世事忘言外，群情一笑中。诗书犹可咏，吾道未终穷。临流清溽暑，薄暮一尊同。林叶风翻白，山梅雨渍红。惊魂须楚些，缮性赖真风。旧学嗟荒落，新诗识浑雄。篇章虽漫往，悃愊讵能通。待子应无恙，临池定有功。绮疏群大杪，倒影乱流中。何日陪康乐，登临兴未穷。
又次韵四首·其一
作者：张嵲
朝代：宋

长夏林泉好，还欣觞羽同。
颠毛愁裏白，颧頬醉来红。
日蹇嗟南国，民离叹北风。
当涂宁市骏，俗眼竞嘲雄。
又次韵四首·其一
作者：张嵲
朝代：宋

长夏林泉好，还欣觞羽同。颠毛愁里白，颧颊醉来红。日蹇嗟南国，民离叹北风。当涂宁市骏，俗眼竞嘲雄。
又次韵四首·其三
作者：张嵲
朝代：宋
体裁：古风

临流清溽暑，薄暮一尊同。林叶风翻白，山梅雨渍红。惊魂须楚些，缮性赖真风。旧学嗟荒落，新诗识浑雄。
又次韵四首·其二
作者：张嵲
朝代：宋
体裁：古风

异世如张贽，深居似敬通。致身宁有意，觅句恐无功。世事忘言外，群情一笑中。诗书犹可咏，吾道未终穷。
又次韵四首·其四
作者：张嵲
朝代：宋
体裁：古风

篇章虽漫往，悃愊讵能通。待子应无恙，临池定有功。绮疏群大杪，倒影乱流中。何日陪康乐，登临兴未穷。
双楠送何致远归陕西二首
作者：张嵲
朝代：宋

乱后生涯似转蓬，何堪送客值秋风。含悽试看东归路，只见青山绕汉中。日落边城旌旆愁，汉家铁马正防秋。慇勤送子西征路，弩力班超万里侯。
双楠送何致远归陕西二首·其一
作者：张嵲
朝代：宋
体裁：七言绝句

乱后生涯似转蓬，何堪送客值秋风。含悽试看东归路，只见青山绕汉中。
双楠送何致远归陕西二首·其二
作者：张嵲
朝代：宋

日落边城旌斾愁，汉家鐡马正防秋。
慇懃送子西征路，弩力班超万里侯。
双楠送何致远归陕西二首·其二
作者：张嵲
朝代：宋

日落边城旌旆愁，汉家铁马正防秋。慇勤送子西征路，弩力班超万里侯。
取兰梅置几上三首
作者：张嵲
朝代：宋

兰茁梅枝两并奇，高标真不负深知。风轻雨细春寒夜，正是清香发越时。浅绿深藏垂翠葆，娇红巧傅刻缯花。南游只在元楼客，坐入合香居士家。崇兰梅蕊并时芳，更得春风为发扬。还似高人有常德，年年只作旧时香。
取兰梅置几上三首·其一
作者：张嵲
朝代：宋
体裁：七言绝句

兰茁梅枝两并奇，高标真不负深知。风轻雨细春寒夜，正是清香发越时。
取兰梅置几上三首·其三
作者：张嵲
朝代：宋

崇兰梅蕊并时芳，更得春风为发扬。还似高人有常德，年年只作旧时香。
取兰梅置几上三首·其三
作者：张嵲
朝代：宋

崇兰梅蘂并时芳，更得春风为发扬。
还似高人有常德，年年只作旧时香。
取兰梅置几上三首·其二
作者：张嵲
朝代：宋
体裁：七言绝句

浅绿深藏垂翠葆，娇红巧傅刻缯花。南游只在元楼客，坐入合香居士家。
句
作者：张嵲
朝代：宋

归家净洗如椽笔，准拟燕然勒骏功。白水汪汪满稻畦，樟花零落遍前溪。此堂纵逐人俱废，亦有阳冰篆字存。
句·其一
作者：张嵲
朝代：宋

归家净洗如椽笔，准拟燕然勒骏功。
句·其一
作者：张嵲
朝代：宋

归家凈洗如椽笔，准拟燕然勒骏功。
句·其三
作者：张嵲
朝代：宋

此堂纵逐人俱废，亦有阳冰篆字存。
句·其二
作者：张嵲
朝代：宋

白水汪汪满稻畦，樟花零落徧前溪。
句·其二
作者：张嵲
朝代：宋

白水汪汪满稻畦，樟花零落遍前溪。
叹名
作者：张嵲
朝代：宋

十年四海称忠壮，谁料将军阴子谋。
旧物空余叱拨马，新声莫唱白符鸠。
民谣几岁传鈎落，笙席何人恋故侯。
溟海茫茫孤鸟没，一埋蓬颗便千秋。
叹名
作者：张嵲
朝代：宋

十年四海称忠壮，谁料将军阴子谋。
旧物空余叱拨马，新声莫唱白符鸠。
民谣几岁传钩落，笙席何人恋故侯。
溟海茫茫孤鸟没，一埋蓬颗便千秋。
叹名
作者：张嵲
朝代：宋

十年四海称忠壮，谁料将军阴子谋。旧物空馀叱拨马，新声莫唱白符鸠。民谣几岁传钩落，笙席何人恋故侯。溟海茫茫孤鸟没，一埋蓬颗便千秋。
吊和靖故居
作者：张嵲
朝代：宋

頽垣已芜漫，人事日萧寂。
赖近青莲宫，残僧识遗迹。
傍连岚岭秀，面对湖光溢。
惟应此如昨，万变非畴日。
悠悠夏已深，故沼荷初积。
振古尽如斯，徒然怅今昔。
吊和靖故居
作者：张嵲
朝代：宋

颓垣已芜漫，人事日萧寂。赖近青莲宫，残僧识遗迹。傍连岚岭秀，面对湖光溢。惟应此如昨，万变非畴日。悠悠夏已深，故沼荷初积。振古尽如斯，徒然怅今昔。
吊和靖故居
作者：张嵲
朝代：宋

颓垣已芜漫，人事日萧寂。
赖近青莲宫，残僧识遗迹。
傍连岚领秀，面对湖光溢。
惟应此如昨，万变非畴日。
悠悠夏已深，故沼荷初积。
振古尽如斯，徒然怅今昔。
听微水有感四首
作者：张嵲
朝代：宋

发源由太古，东逝几朝昏。欲识无穷意，当看石上痕。寒江流不极，叠浪日沄沄。讵是悲鸣苦，端由清夜闻。西从徼外来，东去还归海。徒闻朝暮声，讵识年华改。袛应初剖判，便有斯江水。于今知几时，东流犹瀰瀰。
听微水有感四首·其一
作者：张嵲
朝代：宋
体裁：五言绝句

发源由太古，东逝几朝昏。欲识无穷意，当看石上痕。
听微水有感四首·其三
作者：张嵲
朝代：宋
体裁：五言绝句

西从徼外来，东去还归海。徒闻朝暮声，讵识年华改。
听微水有感四首·其二
作者：张嵲
朝代：宋

寒江流不极，叠浪日沄沄。讵是悲鸣苦，端由清夜闻。
听微水有感四首·其二
作者：张嵲
朝代：宋

寒江流不极，迭浪日沄沄。
讵是悲鸣苦，端由清夜闻。
听微水有感四首·其四
作者：张嵲
朝代：宋
体裁：五言绝句

袛应初剖判，便有斯江水。于今知几时，东流犹瀰瀰。
吴宫词
作者：张嵲
朝代：宋

新妆间花光，口脂杂蕊气。相对两生春，停杯自成醉。高歌白苧舞西施，半夜雨来宫锦移。明日重来歌舞地，宫水浮花绕宫树。
吴宫词
作者：张嵲
朝代：宋

新粧间花光，口脂杂蘂气。
相对两生春，停杯自成醉。
高歌白苎舞西施，半夜雨来宫锦移。
明日重来歌舞地，宫水浮花绕宫树。
呈同游诸公
作者：张嵲
朝代：宋

众岭莽回互，古刹藏乔林。平川一目尽，列岫千重深。昔人几经历，我辈复登临。山川谅不改，徒伤怀古心。
呈同游诸公
作者：张嵲
朝代：宋

众岭莽回互，古刹藏乔林。
平川一目尽，列岫千重深。
昔人几经历，我辈復登临。
山川谅不改，徒伤怀古心。
呈湖州赵再可舍人二首
作者：张嵲
朝代：宋

五云螭陛旧仙翁，来往琉璃一色宫。未到行人已能说，使君清与霅溪同。一舸乘风汎渺茫，来依芳杜雪鸥行。难将野服随宾履，七字聊参燕寝香。
呈湖州赵再可舍人二首·其一
作者：张嵲
朝代：宋
体裁：七言绝句

五云螭陛旧仙翁，来往琉璃一色宫。未到行人已能说，使君清与霅溪同。
呈湖州赵再可舍人二首·其二
作者：张嵲
朝代：宋

一舸乘风汎渺茫，来依芳杜雪鸥行。难将野服随宾履，七字聊参燕寝香。
呈湖州赵再可舍人二首·其二
作者：张嵲
朝代：宋

一舸乘风泛渺茫，来依芳杜雪鸥行。
难将野服随宾履，七字聊参燕寝香。
周参谋以诗催再游末章戏赋二首
作者：张嵲
朝代：宋

九十日春晴几日，得堪行处便须行。官因局冷常多暇，眼到花开亦暂明。当信光阴如过隙，莫教风雨暗长檠。乘阳不碍游人路，定看花骢正勒鸣。竞说杨枝倾上国，乐天题品付歌行。但同学语雏莺小，未见回眸剪水明。席舍主人能顾曲，晓来妆烛想销檠。海棠何必寻龙井，愿听周诗赋鹿鸣。
周参谋以诗催再游末章戏赋二首·其一
作者：张嵲
朝代：宋
体裁：七言律诗

九十日春晴几日，得堪行处便须行。官因局冷常多暇，眼到花开亦暂明。当信光阴如过隙，莫教风雨暗长檠。乘阳不碍游人路，定看花骢正勒鸣。
周参谋以诗催再游末章戏赋二首·其二
作者：张嵲
朝代：宋

竞说杨枝倾上国，乐天题品付歌行。但同学语雏莺小，未见回眸剪水明。席舍主人能顾曲，晓来妆烛想销檠。海棠何必寻龙井，愿听周诗赋鹿鸣。
周参谋以诗催再游末章戏赋二首·其二
作者：张嵲
朝代：宋

竞说杨枝倾上国，乐天题品付歌行。
但同学语雏莺小，未见回眸剪水明。
席舍主人能顾曲，晓来粧烛想销檠。
海棠何必寻龙井，愿听周诗赋鹿鸣。
和友人中秋
作者：张嵲
朝代：宋

秋来未省举杯频，却扫空山绝众宾。寂历平林方陨叶，扶疏丹桂独生春。天高地迥轮当午，露白星稀夜向晨。闻道开樽成浪语，不妨聊作独醒人。
和友人中秋
作者：张嵲
朝代：宋

秋来未省举杯频，却扫空山绝众宾。
寂历平林方陨叶，扶疏丹桂独生春。
天高地逈轮当午，露白星稀夜向晨。
闻道开樽成浪语，不妨聊作独醒人。
和周守登楼对雪
作者：张嵲
朝代：宋

寒风动原野，密雪度层轩。素积长郊色，青馀远岫痕。轻冰幽沼合，栖鸟暮丛喧。边骑暗河洛，应无闭户袁。风积同云凝，飞花际八寰。碧流连远水，玉立认群山。戎马逾猖獗，生民政险艰。兔园歌吹地，回望损朱颜。
和周守登楼对雪
作者：张嵲
朝代：宋

风积同雪凝，飞花际八寰。
碧流连远水，玉立认群山。
戎马逾猖獗，生民政险艰。
兔园歌吹地，回望损朱颜。
和周守登楼对雪·其一
作者：张嵲
朝代：宋

寒风动原野，密雪度层轩。
素积长郊色，青余远岫痕。
轻冰幽沼合，栖鸟暮丛喧。
邉骑暗河洛，应无闭户袁。
和周守登楼对雪·其一
作者：张嵲
朝代：宋

寒风动原野，密雪度层轩。素积长郊色，青馀远岫痕。轻冰幽沼合，栖鸟暮丛喧。边骑暗河洛，应无闭户袁。
和周守登楼对雪·其二
作者：张嵲
朝代：宋
体裁：五言律诗

风积同云凝，飞花际八寰。碧流连远水，玉立认群山。戎马逾猖獗，生民政险艰。兔园歌吹地，回望损朱颜。
和夏致宏咏梅
作者：张嵲
朝代：宋

春岚初破晓光迟，青女消余泫玉肌。
雪后离披怜落蕊，溪旁婉约爱横枝。
不随姑射乘风去，定与飞仙待月期。
山静林深香暗度，折来频动故园思。
和夏致宏咏梅
作者：张嵲
朝代：宋

春岚初破晓光迟，青女消余泫玉肌。
雪后离披怜落蕋，溪旁婉约爱横枝。
不随姑射乘风去，定与飞仙待月期。
山静林深香暗度，折来频动故园思。
和夏致宏咏梅
作者：张嵲
朝代：宋

春岚初破晓光迟，青女消馀泫玉肌。雪后离披怜落蕊，溪旁婉约爱横枝。不随姑射乘风去，定与飞仙待月期。山静林深香暗度，折来频动故园思。
和张簿韵
作者：张嵲
朝代：宋

平昔志升车，年来但芒屦。前旬返城邑，宵旦未踰数。及兹复入山，始觉离乱苦。行行望远峰，山村犹几许。风清初戒寒，云垂欲收雨。羸马尚嘶林，吾行已遵渚。茂树曩堪攀，澄潭今可俯。秋意满山川，微烟澹村坞。经过竹篱侧，倦极欣一语。三钟应昔志，一室固堪处。去留非本心，偶地因为主。野屋尽茅茨，山田多瘠卤。菽粟工疗饥，薯蓣行堪煮。一水可乘流，从公公莫禦。
和张簿韵
作者：张嵲
朝代：宋

平昔志升车，年来但芒屦。
前旬返城邑，宵旦未踰数。
及兹復入山，始觉离乱苦。
行行望远峰，山村犹几许。
风清初戒寒，云垂欲收雨。
羸马尚嘶林，吾行已遵渚。
茂树曩堪攀，澄潭今可俯。
秋意满山川，微烟澹村坞。
经过竹篱侧，倦极欣一语。
三钟应昔志，一室固堪处。
去留非本心，偶地因为主。
野屋尽茅茨，山田多瘠卤。
菽粟工疗饥，薯蓣行堪煮。
一水可乘流，从公公莫御。
和张簿韵
作者：张嵲
朝代：宋

平昔志升车，年来但芒屦。
前旬返城邑，宵旦未逾数。
及兹复入山，始觉离乱苦。
行行望远峰，山村犹几许。
风清初戒寒，云垂欲收雨。
羸马尚嘶林，吾行已遵渚。
茂树曩堪攀，澄潭今可俯。
秋意满山川，微烟澹村坞。
经过竹篱侧，倦极欣一语。
三钟应昔志，一室固堪处。
去留非本心，偶地因为主。
野尽尽茅茨，山田多瘠卤。
菽粟工疗饥，薯蓣行堪煮。
一水可乘流，从公公莫御。
和张簿韵
作者：张嵲
朝代：宋

长来栖遁兴偏浓，秋日山光望欲空。圆纹被水川涵雨，碎影翻林树带风。群山绵亘多连峡，微水潆洄只向东。各有田园归未得，追陪强欲备邻翁。
和张簿韵
作者：张嵲
朝代：宋

长来栖遯兴偏浓，秋日山光望欲空。
圆纹被水川涵雨，碎影翻林树带风。
群山绵亘多连峡，微水潆洄只向东。
各有田园归未得，追陪强欲备邻翁。
和张簿韵
作者：张嵲
朝代：宋

长秋栖遯兴偏浓，秋日山光望欲空。
圆纹被水川涵雨，碎影翻林树带风。
群山绵亘多连峡，微水潆洄只向东。
各有田园归未得，追陪强欲备邻翁。
和李少卿
作者：张嵲
朝代：宋

独见凉蟾欲上时，西园爽气溢清池。
坐欣万顷湖方满，欲举一杯谁与持。
虚阁排云空窈窕，青山绕郭自参差。
气澄象表轮逾迥，光泛高林影骤移。
一岁佳时今骛过，谁家横笛未休吹。
城乌何事翻飞急，不学鹪鹩占一枝。
和李少卿
作者：张嵲
朝代：宋

独见凉蟾欲上时，西园爽气溢清池。坐欣万顷潮方满，欲举一杯谁与持。虚阁排云空窈窕，青山绕郭自参差。气澄象表轮踰迥，光泛高林影骤移。一岁佳时今鹜过，谁家横笛未休吹。城乌何事翻飞急，不学鹪鹩占一枝。
和李少卿
作者：张嵲
朝代：宋

独见凉蟾欲上时，西园爽气溢清池。
坐欣万顷潮方满，欲举一杯谁与持。
虚阁排云空窈窕，青山绕郭自参差。
气澄象表轮踰逈，光泛高林影骤移。
一岁佳时今鹜过，谁家横笛未休吹。
城乌何事翻飞急，不学鹪鹩占一枝。
咏水上双白鸟
作者：张嵲
朝代：宋

夜雨山水清，朝晖净崖壁。飞来双白鸟，未省平生识。鴐鹅谢清姿，鸥鸟惭素质。低昂信波涛，顾盻矜羽翮。鲜明潭光青，错乱浪花白。轻舫忽东来，抢飞百馀尺。复下水中央，相将讵离析。稻粱岂深谋，饮啄亦自得。空山罗网稀，遂性无惊惕。不学西雍鹭，翻飞近人迹。
咏水上双白鸟
作者：张嵲
朝代：宋

夜雨山水清，朝晖浄崖壁。
飞来双白鸟，未省平生识。
鴐鹅谢清姿，鸥鸟惭素质。
低昂信波涛，顾盻矜羽翮。
鲜明潭光青，错乱浪花白。
轻舫忽东来，抢飞百余尺。
復下水中央，相将讵离析。
稻粱岂深谋，饮啄亦自得。
空山罗网稀，遂性无惊惕。
不学西雍鹭，翻飞近人迹。
咏种菊
作者：张嵲
朝代：宋

手种篱边菊，秋来亦自开。
惊蝶翩翩舞，雄蜂去復来。
咏雪得光字
作者：张嵲
朝代：宋

东皇携春来，属车载霓裳。
回风作妙舞，杂佩鸣珠珰。
千官玉笋班，再拜称瑶觞。
酒罢各分瑞，圭琮粲琳琅。
浩荡涵濡恩，一笑徧八荒。
尘垢得湔洗，焦枯亦辉光。
伟哉造化力，天地为翕张。
功成了不居，杲日天中央。
咏雪得光字
作者：张嵲
朝代：宋

东皇携春来，属车载霓裳。回风作妙舞，杂佩鸣珠珰。千官玉笋班，再拜称瑶觞。酒罢各分瑞，圭琮粲琳琅。浩荡涵濡恩，一笑遍八荒。尘垢得湔洗，焦枯亦辉光。伟哉造化力，天地为翕张。功成了不居，杲日天中央。
咏鹤
作者：张嵲
朝代：宋

引吭清噭达天外，何意留连豢养恩。我亦久怀区外志，终当乘此羾天门。非干位置异鸡群，自是昂藏绝世纷。若使风标公子见，亦应惭恨不如君。当年君子成猿鹤，物化谁能不怆神。奋翼一归霄汉后，安知不作艾封人。心期附凤参云驾，岂与凡禽共苑园。黄鹄无能犹自免，应缘远去不乘轩。千年一度复来归，城郭何人识令威。当日荣华竟谁是，祗应皆作路尘飞。
咏鹤
作者：张嵲
朝代：宋

昂藏野鹤混群鸡，志在云天失路悲。
湖海稻粱元未足，虞衡罗网莫轻施。
独怜铩翮垂寒雨，可念长鸣向晓曦。
却使君乌惊羽翼，上林能占主人枝。
咏鹤
作者：张嵲
朝代：宋
体裁：七言律诗

昂藏野鹤混群鸡，志在云天失路悲。湖海稻粱元未足，虞衡罗网莫轻施。独怜铩翮垂寒雨，可念长鸣向晓曦。却使群乌惊羽翼，上林能占主人枝。
咏鹤
作者：张嵲
朝代：宋
体裁：古风

翯然毛羽净，绰与秋风宜。阔步循广庭，伸吭矜羽仪。稻粱谋几何，终然遭絷羁。岂衒云外标，遂为时所縻。因知古清士，削迹畏人知。
咏鹤·其三
作者：张嵲
朝代：宋
体裁：七言绝句

当年君子成猿鹤，物化谁能不怆神。奋翼一归霄汉后，安知不作艾封人。
咏鹤·其五
作者：张嵲
朝代：宋

千年一度复来归，城郭何人识令威。当日荣华竟谁是，祗应皆作路尘飞。
咏鹤·其五
作者：张嵲
朝代：宋

千年一度復来归，城郭何人识令威。
当日荣华竟谁是，祗应皆作路尘飞。
咏鹤·其四
作者：张嵲
朝代：宋
体裁：七言绝句

心期附凤参云驾，岂与凡禽共苑园。黄鹄无能犹自免，应缘远去不乘轩。
咏鹤五首
作者：张嵲
朝代：宋
体裁：七言绝句

引吭清噭达天外，何意留连豢养恩。我亦久怀区外志，终当乘此羾天门。
咏鹤五首
作者：张嵲
朝代：宋

当年君子成猿鹤，物公谁能不怆神。
奋翼一归霄汉后，安知不作艾封人。
咏鹤五首
作者：张嵲
朝代：宋
体裁：七言绝句

非干位置异鸡群，自是昂藏绝世纷。若使风标公子见，亦应惭恨不如君。
哭孙信道
作者：张嵲
朝代：宋

悲君刻意异时流，十载经春着敝裘。
新陇预知成马鬛，旧书何苦似蝇头。
孟郊骨相终赍志，贾谊才能竟不侯。
寂寞声名千古事，定知无益夜台幽。
哭孙信道
作者：张嵲
朝代：宋

悲君刻意异时流，十载经春着敝裘。新陇预知成马鬣，旧书何苦似蝇头。孟郊骨相终赍志，贾谊才能竟不侯。寂寞声名千古事，定知无益夜台幽。
哭孙信道
作者：张嵲
朝代：宋

悲君刻意异时流，十载经春着敝裘。
新陇预知成马鬣，旧事何苦似蝇头。
孟郊骨相终齎志，买谊才能竟不侯。
寂寞声名千古事，定知无益夜台幽。
唁微水
作者：张嵲
朝代：宋
体裁：七言绝句

水畔平沙如积雪，滩心狠石似群牛。如何夏日千雷怒，今作寒宵呜咽流。
唁菊
作者：张嵲
朝代：宋
体裁：七言绝句

中秋是处已扬芳，篱下朝来欲破黄。赖得雨荒兼早没，却能应候作重阳。
喜刘宝学彦修得归因叙初别时悽怆之意十首
作者：张嵲
朝代：宋

病起回思欲去时，菟裘重到倍依依。青苔一径空行迹，门掩残阳翠碧飞。三泉退敌捐躯日，五岭逢纷去国年。皇天自古扶忠义，不必临风畏跕鸢。书来不苦瘴侵肌，却恐孤生厌食薇。春到自然群物遂，须知寒谷独增辉。聊城欲下乐生去，宣室釐成贾傅归。来往炎荒六千里，归来却得及春菲。漓水津头逢早春，桂林杨柳拂行尘。西园无限芳菲树，皆作新花诗主人。曾向花间醉玉卮，今年花发去年枝。君恩不赐泥封诏，春物翻成满地悲。几年竭节在颜行，去国谁怜道路长。自是君心知魏尚，不应微谏待冯唐。去时吊古愚溪上，归日读碑浯水边。不似柳州终抱愤，应同郭令欲扶颠。林邑回观山霭微，短亭杨柳弄晴晖。遥怜一骑登途日，逐客人人泪满衣。衡岳峰高刮眼明，行看浑异去时情。斜阳托宿沅江上，反听哀猿是好声。
喜刘宝学彦修得归因叙初别时悽怆之意十首·其一
作者：张嵲
朝代：宋

病起回思欲去时，莵裘重到倍依依。
青苔一径空行迹，门掩残阳翠碧飞。
喜刘宝学彦修得归因叙初别时悽怆之意十首·其一〇
作者：张嵲
朝代：宋

衡岳峰高刮眼明，行看浑异去时情。
斜阳託宿沅江上，反听哀猿是好声。
喜刘宝学彦修得归因叙初别时悽怆之意十首·其七
作者：张嵲
朝代：宋
体裁：七言绝句

几年竭节在颜行，去国谁怜道路长。自是君心知魏尚，不应微谏待冯唐。
喜刘宝学彦修得归因叙初别时悽怆之意十首·其三
作者：张嵲
朝代：宋
体裁：七言绝句

书来不苦瘴侵肌，却恐孤生厌食薇。春到自然群物遂，须知寒谷独增辉。
喜刘宝学彦修得归因叙初别时悽怆之意十首·其二
作者：张嵲
朝代：宋
体裁：七言绝句

三泉退敌捐躯日，五岭逢纷去国年。皇天自古扶忠义，不必临风畏跕鸢。
喜刘宝学彦修得归因叙初别时悽怆之意十首·其八
作者：张嵲
朝代：宋

去时弔古愚溪上，归日读碑浯水边。
不似柳州终抱愤，应同郭令欲扶颠。
喜刘宝学彦修得归因叙初别时悽怆之意十首·其六
作者：张嵲
朝代：宋

曾向花间醉玉卮，今年花发去年枝。君恩不赐泥封诏，春物翻成满地悲。
喜刘宝学彦修得归因叙初别时悽怆之意十首·其六
作者：张嵲
朝代：宋

曾向花间醉玉巵，今年花发去年枝。
君恩不赐泥封诏，春物翻成满地悲。
喜刘宝学彦修得归因叙初别时悽怆之意十首·其四
作者：张嵲
朝代：宋
体裁：七言绝句

聊城欲下乐生去，宣室釐成贾傅归。来往炎荒六千里，归来却得及春菲。
喜刘宝学彦修得归因叙初时凄怆之意十首
作者：张嵲
朝代：宋

几年竭节正颜行，去国谁怜道路长。
自是君心知魏尚，不应微谏待冯唐。
喜刘宝学彦修得归因叙初时凄怆之意十首
作者：张嵲
朝代：宋

去时吊古愚溪上，归日读碑浯水边。不似柳州终抱愤，应同郭令欲扶颠。
喜刘宝学彦修得归因叙初时凄怆之意十首
作者：张嵲
朝代：宋
体裁：七言绝句

林邑回观山霭微，短亭杨柳弄晴晖。遥怜一骑登途日，逐客人人泪满衣。
喜刘宝学彦修得归因叙初时凄怆之意十首
作者：张嵲
朝代：宋
体裁：七言绝句

漓水津头逢早春，桂林杨柳拂行尘。西园无限芳菲树，皆作新花诗主人。
喜刘宝学彦修得归因叙初时凄怆之意十首
作者：张嵲
朝代：宋

病起回思欲去时，菟裘重到倍依依。青苔一径空行迹，门掩残阳翠碧飞。
喜刘宝学彦修得归因叙初时凄怆之意十首
作者：张嵲
朝代：宋

衡岳峰高刮眼明，行看浑异去时情。斜阳托宿沅江上，反听哀猿是好声。
喜张丞相破湖贼
作者：张嵲
朝代：宋

遥欣丞相受降时，湖外欢声入鼓鼙。十万水军归禁旅，二千里地反锄犁。弄兵无复潢池内，弃甲应同熊耳齐。从此上流无犬吠，好营停障接京西。
喜张丞相破湖贼
作者：张嵲
朝代：宋

遥欣丞相受降时，湖外欢声入鼓鼙。
十万水军归禁旅，二千里地反锄犁。
弄兵无復潢池内，弃甲应同熊耳齐。
从此上流无犬吠，好营停障接京西。
喜晴
作者：张嵲
朝代：宋
体裁：古风

一春黄雾暗，今旦天始清。林姿明积雨，水色澹初晴。好鸟关关啭，新泉决决鸣。前山有佳色，聊以驻幽情。
喜晴
作者：张嵲
朝代：宋

阳春今已归，孟夏饶草莽。积雨树阴成，新晴渚蒲长。前山涧水喧，隔竹黄鹂响。一径度乔林，涓流会心赏。野静阒无人，萧条成独往。
喜晴
作者：张嵲
朝代：宋

阳春今已归，孟夏饶草莾。
积雨树阴成，新晴渚蒲长。
前山涧水喧，隔竹黄鹂响。
一径度乔林，涓流会心赏。
野静閴无人，萧条成独往。
喜雨行
作者：张嵲
朝代：宋

岁星运行至荒落，鹑尾初占建魁杓。大旱金石皆流烁，旱魃何知恣为虐。大田多稼三百廛，尽是农夫耦十千。一朝焦枯如束管，赤地百里焚则烟。官长视民如视子，常恐岁饥为殣死。并走群望严神祀，却盖斥肩昭勤止。至诚果能格明神，明神为公诉苍旻。苍旻油然兴浓云，浓云郁兴雨如霖。农家不伞走沟遂，抖擞偃禾有生意。诘朝犯晓细□□，缕缕青黄交颖穗。农人以手加额头，使我不死赖宋侯。白老垂髫声呦呦，优游咸歌脱穷愁。陵山攒空插苍玉，舒水拖绢浸寒绿。山高水长岁月续，德我宋侯歌不足。
喜雨行
作者：张嵲
朝代：宋

岁星运行至荒落，鹑尾初占建魁杓。
大旱金石皆流烁，旱魃何知恣为虐。
大田多稼三百廛，尽是农夫耦十千。
一朝焦枯如束管，赤地百里焚则烟。
官长视民如视子，常恐岁饥为殣死。
并走群望严神祀，却盖斥肩昭勤止。
至诚果能格明神，明神为公诉苍旻。
苍旻油然兴浓云，浓云鬰兴雨如霖。
农家不伞走沟遂，抖擞偃禾有生意。
诘朝犯晓细□□，缕缕青黄交颖穗。
农人以手加额头，使我不死赖宋侯。
白老垂髫声呦呦，优游咸歌脱穷愁。
陵山攅空插苍玉，舒水拖绢浸寒绿。
山高水长岁月续，德我宋侯歌不足。
喜雪
作者：张嵲
朝代：宋

澒洞四山没，万籁无遗声。
群飞喜凌乱。遍积爱宽平。
呈姿碧树立，照影方池清。
出户延幽意，斋心谢群灵。
幸有丰年望，初无丝竹情。
取乐付诸少，焚香观道经。
何事冲寒久，微吟诗句成。
喜雪
作者：张嵲
朝代：宋

澒洞四山没，万籁无遗声。群飞喜凌乱，遍积爱宽平。呈姿碧树立，照影方池清。出户延幽意，斋心谢群灵。幸有丰年望，初无丝竹情。取乐付诸少，焚香观道经。何事冲寒久，微吟诗句成。
喜雪
作者：张嵲
朝代：宋

澒洞四山没，万籁无遗声。
群飞喜凌乱，遍积爱寛平。
呈姿碧树立，照影方池清。
出户延幽意，斋心谢群灵。
幸有丰年望，初无丝竹情。
取乐付诸少，焚香观道经。
何事衝寒久，微吟诗句成。
四月十一日游湖上作
作者：张嵲
朝代：宋

余花送春暮，群绿迎夏初。
清晨出郡郭，溪山含雨濡。
宿霭昏近麓，初阳灔平湖。
空明映山树，澹淡浮青芜。
亭亭天际峰，微茫如有无。
纵棹水波阔，叩舷幽意抒。
白鸟若娱人，尽日鸣菰蒲。
举酒一相嘱，岸巾清啸余。
佳游虽浩荡，离念终鬰纡。
寄与北来客，赏心良自诬。
四月十一日游湖上作
作者：张嵲
朝代：宋

馀花送春暮，群绿迎夏初。清晨出郡郭，溪山含雨濡。宿霭昏近麓，初阳滟平湖。空明映山树，澹淡浮青芜。亭亭天际峰，微茫如有无。纵棹水波阔，叩舷幽意抒。白鸟若娱人，尽日鸣菰蒲。举酒一相嘱，岸巾清啸馀。佳游虽浩荡，离念终郁纡。寄与北来客，赏心良自诬。
四月旦大雨昼夜不止者两日微水一夕暴涨
作者：张嵲
朝代：宋

山木绿阴暗，骇云当昼繁。
惊风乍掩冉，积雨连荒村。
映岫若银竹，泻涧如翻盆。
悬溜遂及旦，暗空还至昏。
长川怒方蓄，浊浪正崩奔。
暂见没岸草，已復侵山樊。
衝波激远屿，聚沫旋林根。
劈箭揺定目，殷雷惊客魂。
俄吞众濑没，瀺灂成奫辈。
波神信雄桀，灏漾方无垠。
傥不究其源，岂辩河渎尊。
朝盈暮已竭，暂满安足论。
明旦立沙尾，若带青沄沄。
四月旦大雨昼夜不止者两日微水一夕暴涨
作者：张嵲
朝代：宋

山木绿阴暗，骇云当昼繁。惊风乍掩冉，积雨连荒村。映岫若银竹，泻涧如翻盆。悬霤遂及旦，暗空还至昏。长川怒方蓄，浊浪正崩奔。暂见没岸草，已复侵山樊。冲波激远屿，聚沫旋林根。劈箭摇定目，殷雷惊客魂。俄吞众濑没，瀺灂成奫沦。波神信雄桀，灏漾方无垠。傥不究其源，岂辩河渎尊。朝盈暮已竭，暂满安足论。明旦立沙尾，若带青沄沄。
四月旦大雨昼夜不止者两日微水一夕暴涨
作者：张嵲
朝代：宋

山木绿阴暗，骇云当昼繁。
惊风乍掩冉，积雨连荒村。
映岫若银竹，泻涧如翻盆。
悬霤遂及旦，暗空还至昏。
长川怒方蓄，濁浪正崩奔。
暂见没岸草，已复侵山攀。
冲淑激远屿，聚沫旋林根。
劈箭摇定目，殷雷惊客魂。
俄吞众濑没，瀺灂成奫{上大下沦}。
波神信雄桀，灏漾方无垠。
傥不究其源，岂辨河渎尊。
朝盈暮已竭，暂满安足论。
明旦立沙尾，若带青沄沄。
坐听啼鸟如春禽响信笔书
作者：张嵲
朝代：宋

闽山冬候暖，寒鸟似春禽。一听间关语，偏伤羁寓心。雨沾陈叶尽，云压暮山深。坐久疏钟歇，馀声过远林。
坐听啼鸟如春禽响信笔书
作者：张嵲
朝代：宋

闽山冬候暖，寒鸟似春禽。
一听间关语，偏伤羁寓心。
雨霑陈叶尽，云压暮山深。
坐久疏钟歇，余声过远林。
墨梅
作者：张嵲
朝代：宋

山边幽谷水边村，曾被疏花断客魂。
犹恨东风无意思，更吹烟雨暗黄昏。
墨梅四首
作者：张嵲
朝代：宋

生憎丹粉累幽姿，故着轻煤写瘦枝。还似故园江上影，半笼烟月在疏篱。南枝昨夜雪初乾，瘦质临风乱蕊繁。忆向溪桥曾驻马，却疑浑是雾中看。化工着意作幽花，疑是来从阿母家。寂寞沙村烟雨里，如看竹外一枝斜。山边幽路水边村，曾被疏花断客魂。犹恨东风无意思，更吹烟雨暗黄昏。
墨梅四首·其一
作者：张嵲
朝代：宋
体裁：七言绝句

生憎丹粉累幽姿，故着轻煤写瘦枝。还似故园江上影，半笼烟月在疏篱。
墨梅四首·其三
作者：张嵲
朝代：宋

化工着意作幽花，疑是来从阿母家。
寂寞沙村烟雨裏，如看竹外一枝斜。
墨梅四首·其三
作者：张嵲
朝代：宋

化工着意作幽花，疑是来从阿母家。寂寞沙村烟雨里，如看竹外一枝斜。
墨梅四首·其二
作者：张嵲
朝代：宋

南枝昨夜雪初乾，瘦质临风乱蕊繁。忆向溪桥曾驻马，却疑浑是雾中看。
墨梅四首·其二
作者：张嵲
朝代：宋

南枝昨夜雪初干，瘦质临风乱蘂繁。
忆向溪桥曾驻马，却疑浑是雾中看。
墨梅四首·其四
作者：张嵲
朝代：宋
体裁：七言绝句

山边幽路水边村，曾被疏花断客魂。犹恨东风无意思，更吹烟雨暗黄昏。
夏养真父挽词
作者：张嵲
朝代：宋

四十青春鬓未皤，翻如槁谢叶徉柯。
亲闱有彩今难戏，客馆无鱼尚有歌。
遗爱偏存梅渚畔，新茔空占阖山阿。
素车不得亲觞酹，别望含悲独奈何。
夏养真父挽词
作者：张嵲
朝代：宋

四十青春鬓未皤，翻如槁谢叶辞柯。
亲闱有綵今难戏，客舘无鱼尚有歌。
遗爱偏存梅渚畔，新茔空占阖山阿。
素车不得亲觞酹，别望含悲独奈何。
夏养真父挽词
作者：张嵲
朝代：宋

四十青春鬓未皤，翻如槁谢叶辞柯。亲闱有綵今难戏，客馆无鱼尚有歌。遗爱偏存梅渚畔，新茔空占阖山阿。素车不得亲觞酹，别望含悲独奈何。
夏致宏方城道中以诗见寄避地穷山秋雨仍作因次其韵
作者：张嵲
朝代：宋
体裁：古风

柴门直面排青壁，山木凋霜疏寂历。西风吹雨众山昏，声落茅檐断还滴。每读离骚伤远游，一为迁客又经秋。四时代谢不停轨，澄江万古长悠悠。丹枫蕙叶照岩壑，物态故欲增繁忧。诗成满岫湿烟起，寸心折尽空搔头。
夜听雨声
作者：张嵲
朝代：宋

溟溟雨意若丝棼，银竹森森泻夜云。
忆昔曾行两京道，还如孤驿枕边开。
夜听雨声
作者：张嵲
朝代：宋
体裁：七言绝句

溟溟雨意若丝棼，银竹森森泻夜云。忆昔曾行两京道，还如孤驿枕边闻。
夜坐
作者：张嵲
朝代：宋

地炉火暖壁灯青，虚阁风惊铎乱鸣。
门掩上方山月黑，北窗危坐听松声。
夜坐
作者：张嵲
朝代：宋

地炉火煖壁灯青，虚阁风惊铎乱鸣。门掩上方山月黑，北窗危坐听松声。
夜坐读离骚
作者：张嵲
朝代：宋
体裁：七言绝句

山风飒飒木萧萧，挑尽青灯夜正遥。但得诛茅临涧水，长年饮酒咏离骚。
夜雨
作者：张嵲
朝代：宋

夜半山雨来，梦觉还复息。寥寥檐溜空，时闻断续滴。
夜雨
作者：张嵲
朝代：宋

夜半山雨来，梦觉还復息。
寥寥檐溜空，时闻断续滴。
夜雨有作
作者：张嵲
朝代：宋
体裁：七言绝句

睡足秋堂夜雨声，天涯此夕叹飘零。空阶滴沥肠堪断，更向芭蕉叶上听。
大热
作者：张嵲
朝代：宋

怫郁厌烦暑，稍欣夕气清。彷徨不能寐，解带临前庭。长林激远飙，馀凉入疏棂。白露被百草，河汉上纵横。山气自高爽，久谐肥遁情。羲和当此岁，振职在朱明。金石亦为焦，况乃柔脆形。阴泉变汤液，夕颖成枯茎。念彼市朝士，复嗟田亩氓。徙倚待明月，徘徊步列星。炎蒸岂不苦，复畏秋风生。
大热
作者：张嵲
朝代：宋

怫郁厌烦暑，稍欣夕气清。
彷徨不能寐，解带临前庭。
长林激远飚，余凉入疏棂。
白露被百草，河汉上纵横。
山气自高爽，久谐肥遯情。
羲和当此岁，振职在朱明。
金石亦为焦，况乃柔脆形。
阴泉变汤液，久颖成枯茎。
念彼市朝士，复嗟田亩氓。
徙倚待明月，徘徊步列星。
炎蒸岂不苦，复畏秋风生。
大热
作者：张嵲
朝代：宋

怫鬰厌烦暑，稍欣夕气清。
彷徨不能寐，解带临前庭。
长林激远飈，余凉入疏櫺。
白露被百草，河汉上纵横。
山气自高爽，久谐肥遯情。
羲和当此岁，振职在朱明。
金石亦为焦，况乃柔脆形。
阴泉变汤液，夕颕成枯茎。
念彼市朝士，復嗟田畆氓。
徙倚待明月，徘徊步列星。
炎蒸岂不苦，復畏秋风生。
夷陵
作者：张嵲
朝代：宋

吴蜀相持地，江山真险固。昔闻焚夷陵，今兹但遗堵。山远欲连天，江宽疑浸树。左顾渚宫涂，右眺襄阳路。野迥无居人，荒村但豺虎。依依念乡井，怆怆悲坟墓。月淡江风寒，云深楚山暮。伫立小踟蹰，苍苍归鸟去。
夷陵
作者：张嵲
朝代：宋

吴蜀相持地，江山真险固。
昔闻焚夷陵，今兹但遗堵。
山远欲连天，江寛疑浸树。
左顾渚宫涂，右眺襄阳路。
野迥无居人，荒村但豺虎。
依依念鄊井，怆怆悲坟墓。
月淡江风寒，云深楚山暮。
伫立小踟蹰，苍苍归鸟去。
奉和李元叔察院秋怀
作者：张嵲
朝代：宋

屯云生广泽，白日互亏蔽。如何三秋杪，顾作九暑炽。高风摧蒲柳，未觉到兰蕙。幽人感岁徂，节生悲远志。伊予老忧患，感激志鉴寐。起视篱下花，节过真少味。岂无王弘酒，深愧渊明意。未然招隐诗，默契幽林思。瞻彼区中人，清冽成萎悴。安得西山药，飘然以超世。
奉和李元叔察院秋怀
作者：张嵲
朝代：宋

屯云生广泽，白日互亏蔽。
如何三秋杪，顾作九暑炽。
高风摧蒲柳，未觉到兰蕙。
幽人感岁徂，节生悲远志。
伊予老忧患，感激志鉴寐。
起视篱下花，节过真少味。
岂无王弘酒，深愧渊明意。
未然招隠诗，默契幽林思。
瞻彼区中人，清冽成萎悴。
安得西山药，飘然以超世。
奉和李元叔察院秋怀
作者：张嵲
朝代：宋

屯云生广泽，白日互亏蔽。
如何三秋杪，顾作九暑炽。
高风摧薄柳，未觉到兰蕙。
幽人感岁徂，节生悲远志。
伊予老忧患，感激志鉴寐。
起视篱下花，节过真少味。
岂无王弘酒，深愧渊明意。
未然招隐诗，默契幽林思。
瞻彼区中人，清冽成萎悴。
安得西山药，飘然以超世。
奉送知府郎中
作者：张嵲
朝代：宋

文章足并汉西都，老大时时有着书。
共叹微言追正始，不徒能赋似相如。
代言方伫如纶诏，揽辔今乘刺史车。
他日来归司帝制，未应褊狭效王舒。
奉送知府郎中
作者：张嵲
朝代：宋

文章足并汉西都，老大时时有著书。共叹微言追正始，不徒能赋似相如。代言方伫如纶诏，揽辔今乘刺史车。他日来归司帝制，未应褊狭效王舒。
奉酬致宏赠别
作者：张嵲
朝代：宋

强颜从宦益堪悲，此日逢君异昔时。末路未忘交似漆，相看各已鬓垂丝。乱来世事浑难料，老去生涯讵可思。客里别君情更恶，同归犹恐尚差池。此生将老竟何为，未信全关造物儿。十载宦游无我拙，一生怀抱有君知。天边故国人空老，江畔黄花谁与期。跨马东归犹是客，离亭别酒莫盈卮。
奉酬致宏赠别·其一
作者：张嵲
朝代：宋

强颜从宦益堪悲，此日逢君异昔时。
末路未忘交似漆，相看各已鬓垂丝。
乱来世事浑难料，老去生涯讵可思。
客裏别君情更恶，同归犹恐尚差池。
奉酬致宏赠别·其一
作者：张嵲
朝代：宋

强颜从宦益堪悲，此日逢君异昔时。末路未忘交似漆，相看各已鬓垂丝。乱来世事浑难料，老去生涯讵可思。客里别君情更恶，同归犹恐尚差池。
奉酬致宏赠别·其二
作者：张嵲
朝代：宋

此生将老竟何为，未信全关造物儿。十载宦游无我拙，一生怀抱有君知。天边故国人空老，江畔黄花谁与期。跨马东归犹是客，离亭别酒莫盈卮。
奉酬致宏赠别·其二
作者：张嵲
朝代：宋

此生将老竟何为，未信全关造物儿。
十载宦游无我拙，一生怀抱有君知。
天边故国人空老，江畔黄花谁与期。
跨马东归犹是客，离亭别酒莫盈巵。
如吴兴舟中读白乐天诗有作
作者：张嵲
朝代：宋

离离云树泛朝舣，十月江南未变衰。
纵棹千寻霅溪水，散怀一卷乐天诗。
平生名宦休回顾，随分追游且自欺。
不敢将心比余事，逍遥何似洛川时。
如吴兴舟中读白乐天诗有作
作者：张嵲
朝代：宋

离离云树泛朝舣，十月江南未变衰。纵棹千寻霅溪水，散怀一卷乐天诗。平生名宦休回顾，随分追游且自欺。不敢将心比馀事，逍遥何似洛川时。
孤山
作者：张嵲
朝代：宋
体裁：七言绝句

日薄城烟湖面红，胜游常恨隔崇墉。不如纵棹绝湖去，却听孤山打暮钟。
宝林晚坐
作者：张嵲
朝代：宋

寂历空阶惟落叶，黄昏古寺只栖鵶。
高僧相对共无语，坐看西林消暝霞。
宝林晚坐
作者：张嵲
朝代：宋

寂历空阶惟落叶，黄昏古寺只栖鸦。高僧相对共无语，坐看西林消暝霞。
宿归仁寺
作者：张嵲
朝代：宋
体裁：七言律诗

精蓝置屋切云根，此地何从着世纷。缥缈僧窗更临水，氛氲崖树欲参云。青山细认千重叠，暮气徐观万里曛。两岸虫鸣灯一点，舟人相语夜深闻。
宿归仁寺三首
作者：张嵲
朝代：宋

下瞰十仞馀，遥瞻几千里。游客日暮时，乡心万端起。乔林众鸟集，暮气氛氲上。好在三巴山，何时正相望。巴水任喧云，僧窗睡方悄。风清月到床，露白虫鸣草。
宿归仁寺三首·其一
作者：张嵲
朝代：宋

下瞰十仞余，遥瞻几千里。
游客日暮时，乡心万端起。
宿归仁寺三首·其一
作者：张嵲
朝代：宋

下瞰十仞馀，遥瞻几千里。游客日暮时，乡心万端起。
宿归仁寺三首·其三
作者：张嵲
朝代：宋
体裁：五言绝句

巴水任喧云，僧窗睡方悄。风清月到床，露白虫鸣草。
宿归仁寺三首·其二
作者：张嵲
朝代：宋
体裁：五言绝句

乔林众鸟集，暮气氛氲上。好在三巴山，何时正相望。
宿永睦将口香积院满山皆松桧声二首
作者：张嵲
朝代：宋

云峰几万叠，何处见家山。此日无穷意，悠然独倚栏。万壑树色敛，松门已暮钟。故园肠断客，应与此时同。
宿永睦将口香积院满山皆松桧声二首·其一
作者：张嵲
朝代：宋

云峰几万叠，何处见家山。此日无穷意，悠然独倚栏。
宿永睦将口香积院满山皆松桧声二首·其一
作者：张嵲
朝代：宋

云峰几万迭，何处见家山。
此日无穷意，悠然独倚栏。
宿永睦将口香积院满山皆松桧声二首·其二
作者：张嵲
朝代：宋
体裁：五言绝句

万壑树色敛，松门已暮钟。故园肠断客，应与此时同。
寄汉上禅者
作者：张嵲
朝代：宋

睡起题诗寄汉滨，几年音信断知闻。
何人为我持瓶去，满貯虚昙一饷君。
寄汉上禅者
作者：张嵲
朝代：宋

睡起题诗寄汉滨，几年音信断知闻。何人为我持瓶去，满贮虚昙一饷君。
寄汉上禅者
作者：张嵲
朝代：宋

睡起题诗寄汉濵，几年音信断知闻。
何人为我持瓶去，满贮虚昙一饷君。
寄谦上人
作者：张嵲
朝代：宋

屋裏迷家张处士，上门指路上人谦。
如今线索都齐露，拍手呵呵未是忺。
寄谦上人
作者：张嵲
朝代：宋

屋里迷家张处士，上门指路上人谦。如今线索都齐露，拍手呵呵未是忺。
寄酂里
作者：张嵲
朝代：宋

长江依旧循荒壘，零落遗民有几家。
莫伐城边旧桃李，为怜曾发乱前花。
寄酇里
作者：张嵲
朝代：宋
体裁：七言绝句

长江依旧循荒垒，零落遗民有几家。莫伐城边旧桃李，为怜曾发乱前花。
寄题友人小轩
作者：张嵲
朝代：宋
体裁：五言律诗

簪组岂为累，悠然尘事微。看山心自适，闭户客来稀。流水三吴大，清霜众卉腓。何由纳芒履，一为款荆扉。
寄题江月亭
作者：张嵲
朝代：宋
体裁：五言律诗

暮气集江县，斯亭发兴深。凭栏看巴水，见月过东岑。浅濑金蛇动，澄潭白璧沉。天边未归客，折尽此时心。
寄题清孝庵
作者：张嵲
朝代：宋

龙山几世阅兴衰，依旧春江拍岸来。
当代衣冠今寂寞，百年丘陇自崔嵬。
檐经白日余僧定，路暗春松仍劫灰。
事去节阑春草积，乘高一望独迟回。
寄题清孝庵
作者：张嵲
朝代：宋

龙山几世阅兴衰，依旧春江拍岸来。
当代衣冠今寂寞，百年丘陇自崔嵬。
檐经白日余僧定，路暗青松仍刼灰。
事去节阑春草积，乘高一望独迟回。
寄题清孝庵
作者：张嵲
朝代：宋

龙山几世阅兴衰，依旧春江拍岸来。当代衣冠今寂寞，百年丘陇自崔嵬。檐经白日馀僧定，路暗青松仍劫灰。事去节阑春草积，乘高一望独迟回。
寄题赵丞相独往亭
作者：张嵲
朝代：宋
体裁：古风

留侯佐汉日，结志已离群。唐乐闲退年，陟险勤邦君。区中岂所慕，物外良作论。上宰曩侨寓，新亭初目存。缅怀杖策时，风衣自翻翻。□□□□□，□□□□□。竹密径迷远，孤游遗世纷。憩松玩碧草，临流睇归云。山晚落花积，溪深啼鸟喧。揽物觉意适，依风嗟世屯。虽安吴越胜，讵忘河洛尊。毕辅中兴业，终回西北辕。扈跸归庙社，角巾反丘樊。游瞩河华郊，往来鄠杜村。规摹王粲宅，彷佛辟疆园。斯亭回首地，应为闾里言。
寒食日儿辈游尼庵戏作
作者：张嵲
朝代：宋

杂英满树春欲过，修竹参云万余个。
头陀云顶出迎宾，恐是当时刘铁磨。
寒食日儿辈游尼庵戏作
作者：张嵲
朝代：宋

杂英满树春欲过，修竹参云万余箇。
头陀云顶出迎宾，恐是当时刘鐡磨。
寒食日儿辈游尼庵戏作
作者：张嵲
朝代：宋

杂英满树春欲过，修竹参云万馀个。头陀云顶出迎宾，恐是当时刘铁磨。
寒食行
作者：张嵲
朝代：宋

寒食由来古今重，四海人人作丘垄。两京道上松柏多，尽是王公大家冢。伊昔年年当此时，钿车宝马相追随。纷纷锦树满原野，暖风迟日争光辉。草间烧纸树间哭，罗列杯盘乌攫肉。侵晨祭罢薄暮归，旋风剪剪吹馀灰。尔时马医夏畦鬼，亦受子孙追养礼。丰薄由来称有无，咸具盘餐致醪醴。家家丘坟各为主，何人垄上无新土。自从遭乱去乡关，几岁松楸不曾睹。况复其间多发掘，孝子慈孙泪如雨。流落他州遇火前，去年如此复今年。新阡旧垄祇回首，无复原头挂纸钱。君不见东都之傍永安道，车辙平来生碧草。四时祠祭今寂然，五陵春树生苍烟。
寒食行
作者：张嵲
朝代：宋

寒食由来古今重，四海人人作丘壠。
两京道上松柏多，尽是王公大家冢。
伊昔年年当此时，钿车宝马相追随。
纷纷锦树满原野，暖风迟日争光辉。
草间烧纸树间哭，罗列杯盘乌攫肉。
侵晨祭罢薄暮归，旋风剪剪吹余灰。
尔时马医夏畦鬼，亦受子孙追养礼。
丰薄由来称有无，咸具盘餐致醪醴。
家家丘坟各为主，何人壠上无新土。
自从遭乱去乡关，几岁松楸不曾睹。
况復其间多发掘，孝子慈孙泪如雨。
流落他州遇火前，去年如此復今年。
新阡旧壠祇回首，无復原头挂纸钱。
君不见东都之傍永安道，车辙平来生碧草。
四时祠祭今寂然，五陵春树生苍烟。
寓居
作者：张嵲
朝代：宋

是处为家得，斯居亦漫成。
西斋便静密，小阁更深明。
送老一床足，遗形百虑轻。
傍人讶幽僻，端可寄余生。
寓居
作者：张嵲
朝代：宋

是处为家得，斯居亦漫成。西斋便静密，小阁更深明。送老一床足，遗形百虑轻。傍人讶幽僻，端可寄馀生。
寓居
作者：张嵲
朝代：宋

未有扬雄宅一区，已惊短发似卢蒲。
家贫粥饭随鱼鼓，地远宾从只鸟乌。
已罢书空为咄咄，犹思快耳作呜呜。
衰残政值中兴日，聊得安闲卧五湖。
寓居
作者：张嵲
朝代：宋

未有扬雄宅一区，已惊短发似卢蒲。家贫粥饭随鱼鼓，地远宾从祗鸟乌。已罢书空为咄咄，犹思快耳作呜呜。衰残政值中兴日，聊得安閒卧五湖。
寓居
作者：张嵲
朝代：宋

未有扬雄宅一区，已惊短髪似卢蒲。
家贫粥饭随鱼鼓，地远宾从祗鸟乌。
已罢书空为咄咄，犹思快耳作呜呜。
衰残政值中兴日，聊得安閒卧五湖。
寿沃令二首
作者：张嵲
朝代：宋

山秀江清号浙西，气钟贤哲诞生时。商朝月正垂三统，尧殿蓂荄见七枝。此景聚冰藏北陆，有人眉寿等南箕。教条宰邑郊驯雉，导引支床室有龟。五百间闻乔岳降，八千遐历大椿期。书生愿效封人祝，为捧黄金一屈卮。奎文昭焕梦熊罴，正值英贤庆诞时。人日空知经月是，斗杓才遍一年移。铜灵仙气钟标格，罨画溪光入句辞。发策谈兵知酝籍，操刀制锦见施为。三年仁政春千日，万口欢声寿一卮。愿祝我翁何许岁，红莲叶上见游龟。
寿沃令二首·其一
作者：张嵲
朝代：宋

山秀江清号浙西，气钟贤哲诞生时。商朝月正垂三统，尧殿蓂荄见七枝。此景聚冰藏北陆，有人眉寿等南箕。教条宰邑郊驯雉，导引支床室有龟。五百间闻乔岳降，八千遐历大椿期。书生愿效封人祝，为捧黄金一屈卮。
寿沃令二首·其一
作者：张嵲
朝代：宋

山秀江清号浙西，气钟贤哲诞生时。
商朝月正垂三统，尧殿蓂荄见七枝。
此景聚冰藏北陆，有人眉寿等南箕。
教条宰邑郊驯雉，导引支床室有龟。
五百间闻乔岳降，八千遐历大椿期。
书生愿效封人祝，为捧黄金一屈巵。
寿沃令二首·其二
作者：张嵲
朝代：宋

奎文昭焕梦熊罴，正值英贤庆诞时。人日空知经月是，斗杓才遍一年移。铜灵仙气钟标格，罨画溪光入句辞。发策谈兵知酝籍，操刀制锦见施为。三年仁政春千日，万口欢声寿一卮。愿祝我翁何许岁，红莲叶上见游龟。
寿沃令二首·其二
作者：张嵲
朝代：宋

奎文昭焕梦熊罴，正值英贤庆诞时。
人日空知经月是，斗杓纔徧一年移。
铜灵仙气钟标格，罨画溪光入句辞。
发策谈兵知醖籍，操刀制锦见施为。
三年仁政春千日，万口欢声寿一巵。
愿祝我翁何许岁，红莲叶上见游龟。
寿王苏州
作者：张嵲
朝代：宋

维昔高堂讲射蓬，瑞云吹不散熏风。
十分正满冰轮桂，一叶将飞露井桐。
元老三朝尊相阀，余休几世积阴功。
光芒孕秀星沦昴，神物储祥岳降嵩。
淮水筮灵芳裔远，蜀江波与庆源通。
传家自有调元手，许国常输露胆忠。
节劲不凋霜后柏，气豪长吐雨余虹。
金堤护扫河循道，兰省分曹宿在穹。
铜虎屡扬飞盖皂，木牛多足太仓红。
朝班入簉鹓鸿列，京尹频令狴犴空。
暂缀汉庭安世橐，来临吴国馆娃宫。
民安泰伯封疆外，日在韦侯啸咏中。
赞寿一炉金篆籀，捧觞千髻玉玲珑。
桃开坐阅三千岁，松梦当占十八公。
日望锋车歌九罭，时韬组甲咏车攻。
如君江左今王导，有客河阳旧石洪。
甄冶从来收朽钝，涓埃殊未报深崇。
省台衮衮心何羡，旌斾揺揺思莫穷。
宾缀阻陪称寿斚，书缄聊復寄诗筒。
西湖十里荷花水，净洗觥船远祝翁。
寿王苏州
作者：张嵲
朝代：宋

维昔高堂讲射蓬，瑞云吹不散薰风。十分正满冰轮桂，一叶将飞露井桐。元老三朝尊相阀，馀休几世积阴功。光芒孕秀星沦昴，神物储祥岳降嵩。淮水筮灵芳裔远，蜀江波与庆源通。传家自有调元手，许国常输露胆忠。节劲不凋霜后柏，气豪长吐雨馀虹。金堤护扫河循道，兰省分曹宿在穹。铜虎屡扬飞盖皂，木牛多足太仓红。朝班入簉鹓鸿列，京尹频令狴犴空。暂缀汉庭安世橐，来临吴国馆娃宫。民安泰伯封疆外，日在韦侯啸咏中。赞寿一炉金篆籀，捧觞千髻玉玲珑。桃开坐阅三千岁，松梦当占十八公。日望锋车歌九罭，时韬组甲咏车攻。如君江左今王导，有客河阳旧石洪。甄冶从来收朽钝，涓埃殊未报深崇。省台衮衮心何羡，旌旆摇摇思莫穷。宾缀阻陪称寿斝，书缄聊复寄诗筒。西湖十里荷花水，净洗觥船远祝翁。
将池僧舍东轩晓起
作者：张嵲
朝代：宋
体裁：古风

兹轩临绝顶，远与前山平。睡起月初上，冷冷晓风清。暗岭跃飞雷，白云出疏星。四顾莽不辨，惟闻候虫鸣。居人正酣寝，我已事晨征。思妇闺中意，游子天外情。策羸取微径，羁梦何由成。
将至临安途中偶成呈表叔陈给事去非
作者：张嵲
朝代：宋

末契托外亲，夙昔承顾盼。
邓鄙听论诗，房陵共遭乱。
苍黄南山路，大雪将没骭。
事定访田家，山花已如霰。
燃薪代灯烛，新诗仰华绚。
雨余登近岭，春晴集两涧。
仿佛纸坊山，泉石眼中见。
形影一东西，音声阻河县。
驽骀自拘挛，鸿鹄谢羁绊。
俄瞻九天上，更觉斯文焕。
鄙贱集亹深，十年两遭难。
稠重荷顾存，凡庸辱推荐。
穷途感一饭，况此膺深眷。
门墙行欲近，仰止极昏旦。
余生不自意，复得亲谈宴。
存没割中肠，申章泪滂溅。
将至临安途中偶成呈表叔陈给事去非
作者：张嵲
朝代：宋

末契托外亲，夙昔承顾盼。邓鄙听论诗，房陵共遭乱。苍黄南山路，大雪将没骭。事定访田家，山花已如霰。燃薪代灯烛，新诗仰华绚。雨馀登近岭，春晴集两涧。彷佛纸坊山，泉石眼中见。形影一东西，音声阻河县。驽骀自拘挛，鸿鹄谢羁绊。俄瞻九天上，更觉斯文焕。鄙贱集亹深，十年两遭难。稠重荷顾存，凡庸辱推荐。穷途感一饭，况此膺深眷。门墙行欲近，仰止极昏旦。馀生不自意，复得亲谈宴。存没割中肠，申章泪滂溅。
将至临安途中偶成呈表叔陈给事去非
作者：张嵲
朝代：宋

末契託外亲，夙昔承顾盻。
邓鄙听论诗，房陵共遭乱。
苍黄南山路，大雪将没骭。
事定访田家，山花已如霰。
燃薪代灯烛，新诗仰华绚。
雨余登近岭，春晴集两涧。
彷佛纸坊山，泉石眼中见。
形影一东西，音声阻河县。
驽骀自拘挛，鸿鹄谢羁绊。
俄瞻九天上，更觉斯文焕。
鄙贱集亹深，十年两遭难。
稠重荷顾存，凡庸辱推荐。
穷途感一饭，况此膺深眷。
门墻行欲近，仰止极昏旦。
余生不自意，復得亲谈宴。
存没割中肠，申章泪滂溅。
将请乡郡作
作者：张嵲
朝代：宋

本初休车骑，陶令归田园。憧憧天壤间，何人无一廛。惟我若断梗，漂流浙江边。牵丝始立岁，屏处知命年。虚恬因势使，憔悴仍化迁。愧无杨仆功，居不外汉关。又非稚季侠，徒使墙垣穿。欲收衰病身，迤逦还故山。风波渺万里，欲去无由缘。愿窃刺史符，一临江汉壖。敢同昼绣归，仅比辽鹤翻。送老得三径，奉亲归九原。如斯志愿毕，天恩真满泉。所祈造物心，俯徇人欲偏。决策在今岁，无令辜愿言。
将请乡郡作
作者：张嵲
朝代：宋

本初休车骑，陶令归田园。
憧憧天壤间，何人无一廛。
惟我若断梗，漂流浙江边。
牵丝始立岁，屏处知命年。
虚恬因势使，憔悴仍化迁。
愧无杨仆功，居不外汉关。
又非穉季侠，徒使墙垣穿。
欲收衰病身，迤逦还故山。
风波渺万里，欲去无由缘。
愿窃刺史符，一临江汉壖。
敢同昼绣归，仅比辽鹤翻。
送老得三径，奉亲归九原。
如斯志愿毕，天恩真满泉。
所祈造物心，俯狥人欲偏。
决策在今岁，无令辜愿言。
将请乡郡作
作者：张嵲
朝代：宋

本初休车骑，陶令归田园。
憧憧天壤间，何人无一廛。
惟我若断梗，漂流淛江边。
牵丝始立岁，屏处知命年。
虚恬因势使，憔悴仍化迁。
愧无杨仆功，居不外汉闗。
又非穉季侠，徒使墻垣穿。
欲收衰病身，迤逦还故山。
风波渺万里，欲去无由缘。
愿窃刺史符，一临江汉壖。
敢同昼绣归，仅比辽鹤翻。
送老得三径，奉亲归九原。
如斯志愿毕，天恩真满泉。
所祈造物心，俯狥人欲偏。
决策在今岁，无令辜愿言。
小雪作
作者：张嵲
朝代：宋
体裁：七言律诗

霜风一夜落寒林，莽苍云烟结岁阴。把镜渐无勋业念，爱山唯驻隐沦心。冰花散落衡门静，黄叶飘零一径深。世乱身穷无可奈，强将悲慨事微吟。
尘外堂
作者：张嵲
朝代：宋

因依置屋偏，旧是栖鹄地。杂花挟径深，竹树交柯际。古人谋适野，放浪聊自肆。谁识郡斋边，斯堂眇尘世。
尘外堂
作者：张嵲
朝代：宋

因依置屋偏，旧栖鹄地。
杂花挟径深，竹树交柯际。
古人谋适野，放浪聊自肆。
谁识郡斋边，斯堂眇尘世。
尽山亭
作者：张嵲
朝代：宋

南岭与北岑，千同万峰起。
木末置危亭，众山穷表里。
尽山亭
作者：张嵲
朝代：宋

南岭与北岑，千峰万峰起。
木末置危亭，众山穷表裏。
尽山亭
作者：张嵲
朝代：宋

南岭与北岑，千峰万峰起。木末置危亭，众山穷表里。
屏迹
作者：张嵲
朝代：宋

荒村屏迹任时移，山水昏明各异姿。穹谷烟凝成襞积，斜林风过作鳞差。病身岂复能强健，末路惟应足抵巇。万古升沉同鸟没，盖棺犹未且题诗。
屏迹
作者：张嵲
朝代：宋

荒村屏迹任时移，山水昏明各异姿。
穹谷烟凝成襞积，斜林风过作鳞差。
病身岂復能强徤，末路惟应足抵巇。
万古升沉同鸟没，盖棺犹未且题诗。
山中
作者：张嵲
朝代：宋
体裁：五言律诗

深夏远林黑，溶溶云动山。晚川澄众影，霁色润层峦。地静知秋至，衣轻觉暑阑。居山非有意，偶托即身安。
山中月夜
作者：张嵲
朝代：宋

中原群盗几时平，避地荒山万虑惊。
霜月有情凝夜色，溪流无尽落寒声。
满山林影龙蛇动，绕屋风枝剑佩鸣。
自惜壮怀消欲尽，只将捜句了余生。
山中月夜
作者：张嵲
朝代：宋

中原群盗几时平，避地荒山万虑惊。霜月有情凝夜色，溪流无尽落寒声。满山林影龙蛇动，绕屋风枝剑佩鸣。自惜壮怀消欲尽，只将搜句了馀生。
山中月夜
作者：张嵲
朝代：宋

过雨得清夜，月明惟水声。叶光知露陨，兰馥赖风清。天地未悔祸，豺狼犹阻兵。故园同此夕，长望一沾缨。
山中月夜
作者：张嵲
朝代：宋

过雨得清夜，月明惟水声。
叶光知露陨，兰馥赖风清。
天地未悔祸，豺狼犹阻兵。
故园同此夕，长望一霑缨。
山中月夜草色香烈颇如昔年上庸鹿门之游感而为诗
作者：张嵲
朝代：宋

月淡云始合，沉沉山树清。露濡幽气馥，涧草不知名。既念上庸隐，复怀鹿门行。暌离驰岁月，南北异平生。况抱怀昔念，存没感中情。缅怀故园月，亦傍山河明。花发因风散，溪流度石平。当时游瞩地，何人复再经。客心徒搔搔，夜色自冥冥。萧散讵为适，祗今悲愤盈。
山中月夜草色香烈颇如昔年上庸鹿门之游感而为诗
作者：张嵲
朝代：宋

月淡云始合，沉沉山树清。
露濡幽气馥，涧草不知名。
既念上庸隠，復怀鹿门行。
暌离驰岁月，南北异平生。
况抱怀昔念，存没感中情。
缅怀故园月，亦傍山河明。
花发因风散，溪流度石平。
当时游瞩地，何人復再经。
客心徒搔搔，夜色自冥冥。
萧散讵为适，祗今悲愤盈。
山中月夜闻杜鹃忆鹿门旧游
作者：张嵲
朝代：宋

阴阴绿柳子规啼，风送余声夜转悲。
山月笼明兰气馥，怳然如在鹿门时。
山中月夜闻杜鹃忆鹿门旧游
作者：张嵲
朝代：宋

阴阴绿柳子规啼，风送馀声夜转悲。山月笼明兰气馥，恍然如在鹿门时。
山中校书时有田父携酒见访
作者：张嵲
朝代：宋

雠书不必天禄阁，林下巾箱且自携。时有田翁来昵饮，嗟无太乙照青藜。
山中校书时有田父携酒见访
作者：张嵲
朝代：宋

雠书不必天禄阁，林下巾箱且自携。
时有田翁来暱钦，嗟无太乙照青藜。
山中校书时有田父携酒见访
作者：张嵲
朝代：宋

雠书不必天禄阁，林下巾箱且自携。
时有田翁来暱饮，嗟无太乙照青藜。
山中红叶
作者：张嵲
朝代：宋

青女衒微巧，染绛妒春工。如何青林表，忽有万炬红。浑疑在绝塞，斥堠传夕烽。烂烂烁晚日，烨烨含天风。锦绣满山谷，佳兴浩无穷。全胜在萧寺，吟玩广庭中。
山中红叶
作者：张嵲
朝代：宋

青女衒微巧，染绛妬春工。
如何青林表，忽有万炬红。
浑疑在绝塞，斥堠传夕烽。
烂烂烁晚日，烨烨含天风。
锦绣满山谷，佳兴浩无穷。
全胜在萧寺，吟玩广庭中。
山中雪后颇有春意
作者：张嵲
朝代：宋

山明雪犹积，林白梅已绽。冻泉时断续，晴云既流烂。山空樵者归，树响游蜂散。愁同平子多，游比相如倦。晞发近阳阿，长歌何时旦。
山中雪后颇有春意
作者：张嵲
朝代：宋

山明雪犹积，林白梅已绽。
冻泉时断续，晴云既流烂。
山空樵者归，树响游蜂散。
愁同平子多，游比相如倦。
晞髮近阳阿，长歌何时旦。
山前红叶
作者：张嵲
朝代：宋

前山风落木，俯槛爱斓斑。凌晓千花丽，经旬万炬閒。词人歌火伞，巴客讶烧山。不似庭花艳，开时瞬息间。
山前红叶
作者：张嵲
朝代：宋

前山风落木，俯槛爱斓斑。
凌晓千花丽，经旬万炬閒。
词人歌火伞，巴客讶烧山。
不似庭花艷，开时瞬息间。
峡中晚春
作者：张嵲
朝代：宋

临水桃花已乱飞，向人浑似诉离披。溟濛细雨春风暴，还是青林生叶时。
峡中晚春
作者：张嵲
朝代：宋

临水桃花已乱飞，向人浑似诉离披。
溟蒙细雨春风暴，还是青林生叶时。
崇山图七贤诗
作者：张嵲
朝代：宋

短壑长松经始余，次山无往不从吾。
便应扫尽陈踪迹，摹作三溪少隐图。
崇山图七贤诗
作者：张嵲
朝代：宋

短壑长松经始馀，次山无往不从吾。便应扫尽陈踪迹，摹作三溪少隐图。岘首登临事已非，风流千古载丰碑。凿空寻出崇山景，又作襄阳一段奇。居士胸中有丘壑，买山占得水云宽。七峰环合三溪碧，尽付骚人一倚栏。负郭幽崖面武当，襄江前占水云长。四时景趣无穷尽，俱向公家静隐堂。两山列影作眉愁，尽付襄江一鉴收。问讯风光应更好，赋诗谁与共清流。山容浑似关南见，水曲初疑岘首看。闻说新堂多胜概，待飞一叶上云端。
崇山图七贤诗
作者：张嵲
朝代：宋
体裁：古风

题舆意匠崇崖图，鲁侯为赋溪隐诗。长松短壑历可数，坐使妙境移于斯。地灵神秀天所秘，豺嗥虺伏鬼莫窥。芟蓬扶翳快登览，若有异物阴相之。嵌岩巀嶪临汉浒，左拱右揖如追随。七峰远峙攒剑直，三溪旁缭萦带垂。芳洲兰杜飞白鹭，沧浪渔艇牵钩丝。烟霏露融水鉴净，一声孤笛横云霓。淑气亭亭扫般若，昂精灿灿栖明祠。幽寻眼力觑大巧，卜筑得此林峦奇。堂如连舰岸若玦，呀成空谷洼为池。妙观观尽见觉性，静隐隐德腾光辉。信美谁谓非云土，致爽自足和天倪。邓公之孙特不凡，渥洼绣鞯黄金羁。胸中万顷九云梦，江湖宽旷贞以期。
崇山图七贤诗
作者：张嵲
朝代：宋

题舆意匠崇崖图，鲁侯为赋溪隐诗。
长松短壑历可数，坐使妙境移于斯。
地灵神秀天所秘，豺嗥虺伏鬼莫窥。
芟蓬扶翳快登览，若有异物阴相之。
嵌岩巀页临汉浒，左拱右揖如追随。
七峰远峙攒剑直，三溪旁缭萦带垂。
芳洲兰杜飞白鹭，沧浪渔艇牵钩丝。
烟霏露融水鉴净，一声孤笛横云霓。
淑气亭亭扫般若，昂精灿灿栖明祠。
幽寻眼力觑大巧，卜筑得此林峦奇。
堂如连舰岸若玦，呀成空谷窪为池。
妙观观尽见觉性，静隐隐德腾光辉。
信美谁谓非云土，致爽自足和天倪。
邓公之孙特不凡，渥洼绣鞯黄金羁。
胸中万顷九云梦，江湖宽旷贞以期。
崇山图七贤诗
作者：张嵲
朝代：宋

题舆意匠崇崖图，鲁侯为赋溪隐诗。长松短壑历可数，坐使妙境移于斯。地灵神秀天所秘，豺嘷虺伏鬼莫窥。芟蓬扶翳快登览，若有异物阴相之。嵌岩巀嶪临汉浒，左拱右揖如追随。七峰远峙攒剑直，三溪旁缭萦带垂。芳洲兰杜飞白鹭，沧浪渔艇牵钩丝。烟霏露融水鉴净，一声孤笛横云霓。淑气亭亭扫般若，昂精灿灿栖明祠。幽寻眼力觑大巧，卜筑得此林峦奇。堂如连舰岸若玦，呀成空谷洼为池。妙观观尽见觉性，静隐隐德腾光辉。信美谁谓非云土，致爽自足和天倪。邓公之孙特不凡，渥洼绣鞯黄金羁。胸中万顷九云梦，江湖宽旷贞以期。
崇山图七贤诗
作者：张嵲
朝代：宋

题舆意匠崇崖图，鲁侯为赋溪隠诗。
长松短壑历可数，坐使妙境移于斯。
地灵神秀天所秘，豺嘷虺伏鬼莫窥。
芟蓬扶翳快登览，若有异物阴相之。
嵌岩嶻嶪临汉浒，左拱右揖如追随。
七峰远峙攅剑直，三溪旁缭萦带垂。
芳洲兰杜飞白鹭，沧浪渔艇牵鈎丝。
烟霏露融水鑑浄，一声孤笛横云霓。
淑气亭亭扫般若，昂精灿灿栖明祠。
幽寻眼力覻大巧，卜筑得此林峦奇。
堂如连舰岸若玦，呀成空谷洼为池。
妙观观尽见觉性，静隠隠德腾光辉。
信美谁谓非云土，致爽自足和天倪。
邓公之孙特不凡，渥洼绣韀黄金羁。
胸中万顷九云梦，江湖寛旷贞以期。
崇山图七贤诗·其一
作者：张嵲
朝代：宋

短壑长松经始余，次山无往不从吾。
便应扫尽陈踪蹟，摹作三溪少隐图。
崇山图七贤诗·其一
作者：张嵲
朝代：宋

短壑长松经始馀，次山无往不从吾。便应扫尽陈踪迹，摹作三溪少隐图。
崇山图七贤诗·其三
作者：张嵲
朝代：宋

居士胸中有丘壑，买山占得水云宽。七峰环合三溪碧，尽付骚人一倚栏。
崇山图七贤诗·其三
作者：张嵲
朝代：宋

居士胸中有丘壑，买山占得水云寛。
七峰环合三溪碧，尽付骚人一倚栏。
崇山图七贤诗·其二
作者：张嵲
朝代：宋
体裁：七言绝句

岘首登临事已非，风流千古载丰碑。凿空寻出崇山景，又作襄阳一段奇。
崇山图七贤诗·其五
作者：张嵲
朝代：宋

两山列影作眉愁，尽付襄江一鉴收。问讯风光应更好，赋诗谁与共清流。
崇山图七贤诗·其五
作者：张嵲
朝代：宋

两山列影作眉愁，尽付襄江一鑑收。
问讯风光应更好，赋诗谁与共清流。
崇山图七贤诗·其六
作者：张嵲
朝代：宋
体裁：七言绝句

山容浑似关南见，水曲初疑岘首看。闻说新堂多胜概，待飞一叶上云端。
崇山图七贤诗·其四
作者：张嵲
朝代：宋
体裁：七言绝句

负郭幽崖面武当，襄江前占水云长。四时景趣无穷尽，俱向公家静隐堂。
幽居
作者：张嵲
朝代：宋
体裁：五言绝句

避地依荒谷，衡茅苟自安。门前山四塞，不用买峰峦。
庐陵曾氏临江作亭以舍过客因同舍来求诗
作者：张嵲
朝代：宋
体裁：古风

乱后足漂零，所至倦迁客。那知此江上，飞亭跨穹石。客来赣山青，客去赣水寂。徙倚亭上人，悠悠往来陌。
庚申寒食湖上作
作者：张嵲
朝代：宋

今朝寒食节，拨撒挥涕余。
何心事游行，谁使膏我车。
出门悟春远，绿遍万里涂。
阴林杂花稀，巨树新叶敷。
春风慰游客，荡漾回衣裾。
举杯復置杯，岸帻唯平湖。
岂无坐上客，不见朱与徐。
庚申寒食湖上作
作者：张嵲
朝代：宋

今朝寒食节，拨撒挥涕馀。何心事游行，谁使膏我车。出门悟春远，绿遍万里涂。阴林杂花稀，巨树新叶敷。春风慰游客，荡漾回衣裾。举杯复置杯，岸帻唯平湖。岂无坐上客，不见朱与徐。
庚辰二月雪夜作
作者：张嵲
朝代：宋
体裁：古风

夜半雨鸣廊，晨起雪暗空。不减腊月寒，故作昨日风。融银拥山腰，飞花满裘茸。办此了不难，咳唾烦天公。纤纤园中花，一夕无光容。凛凛庭下松，巍然两苍龙。
庚辰二月雪夜作
作者：张嵲
朝代：宋

夜半雨鸣廊，晨起雪暗空。
不减腊月寒，故作昨日风。
融银拥山腰，飞花落裘茸。
办此了不难，咳唾烦天公。
纤纤园中花，一夕无光容。
凜凜庭下松，巍然两苍龙。
建炎庚戌溃兵犯襄汉寒食阻趋光化拜扫追慕痛哭因成二诗
作者：张嵲
朝代：宋

上庸寒食已无花，山木青青吐嫩芽。此日伤心九原路，想无鸡犬祇鸣鸦。故园坟树想青葱，寒食风光泪眼中。自痛不如伧父子，纸钱犹挂树头风。
建炎庚戌溃兵犯襄汉寒食阻趋光化拜扫追慕痛哭因成二诗·其一
作者：张嵲
朝代：宋
体裁：七言绝句

上庸寒食已无花，山木青青吐嫩芽。此日伤心九原路，想无鸡犬祇鸣鸦。
建炎庚戌溃兵狂襄汉寒食阻趋光作拜扫追慕痛
作者：张嵲
朝代：宋
体裁：七言绝句

故园坟树想青葱，寒食风光泪眼中。自痛不如伧父子，纸钱犹挂树头风。
张文潜作淮阴侯诗有平生萧相真知已何事还同女子谋句因为萧相代答一首
作者：张嵲
朝代：宋
体裁：七言绝句

当日追亡如不及，岂于今日故相图。身如累卵君知否，方买民田欲自污。
张文潜作淮阴侯诗有平生萧相真知已何事还同女子谋句因为萧相代答一首
作者：张嵲
朝代：宋

当日追亡如不及，岂扵今日故相图。
身如累卵君知否，方买民田欲自污。
张文潜作淮阴侯诗有平生萧相真知已何事还同女子谋句因为萧相代答一首
作者：张嵲
朝代：宋

当日追亡如不及，岂於今日故相图。身如累卵君知否，方买民田欲自污。
归仁县石堠
作者：张嵲
朝代：宋
体裁：五言绝句

县废不知年，无人问遗址。石堠犹路傍，故物应唯此。
归日再过分水岭
作者：张嵲
朝代：宋

兹山已巉绝，盘道乏萦回。路向日边出，人从云外来。涧声高更咽，梅蕊雪犹开。却忆僧房坐，深炉拥细灰。
归日再过分水岭
作者：张嵲
朝代：宋

兹山已巉绝，盘道乏萦回。
路向日边出，人从云外来。
涧声高更咽，梅蘂雪犹开。
却忆僧房坐，深炉拥细灰。
归日再过分水岭
作者：张嵲
朝代：宋

北山已巉绝，盘道乏萦回。
路向日边出，人从云外来。
涧声高更咽，梅蘂雪犹开。
却忆僧房坐，深炉拥细灰。
往年沿檄金州谒女娲神祠是时犹未乱也绍兴壬子挈家避地三巴后过祠下登山椒以望江汉自是故园悬隔矣
作者：张嵲
朝代：宋

七年如转首，复过此山头。阅世兴衰异，伤时涕泪流。嗟无补天手，岂有去乡愁。渐觉山河异，凭高更少留。
往年沿檄金州谒女娲神祠是时犹未乱也绍兴壬子挈家避地三巴后过祠下登山椒以望江汉自是故园悬隔矣
作者：张嵲
朝代：宋

七年如转首，復过此山头。
阅世兴衰异，伤时涕泪流。
嗟无补天手，岂有去乡愁。
渐觉山河异，凭高更少留。
微王庙
作者：张嵲
朝代：宋

叠浪一滩翻积雪，连峰千里送青螺。微王建国犹来古，山锁丛祠瞑色多。
微王庙
作者：张嵲
朝代：宋

迭浪一滩翻积雪，连峰千里送青螺。
微王建国犹来古，山锁丛祠瞑色多。
心老得法天柱修静能道黄龙会中诸耆旧及他宗派知名士辛酉秋应供兹院刻意行道讫无应者明年夏末一日弃去将适焦山图岩以栖老焉丐余诗以行为作三绝句
作者：张嵲
朝代：宋

经年于此忍朝饥，又见秋山草木腓。满口阳春无和者，却将锡杖向空飞。道人别我焦山去，拟卜穹岩毕暮年。帆来帆去澄江阔，我亦心驰落照前。口如布谷本无语，身似虚空何所还。观音岩迥出云雨，好住幽窗望小山。
心老得法天柱修静能道黄龙会中诸耆旧及他宗派知名士辛酉秋应供兹院刻意行道讫无应者明年夏末一日弃去将适焦山图岩以栖老焉丐余诗以行为作三绝句·其三
作者：张嵲
朝代：宋

口如布谷本无语，身似虚空何所还。观音岩迥出云雨，好住幽窗望小山。
心老得法天柱修静能道黄龙会中诸耆旧及他宗派知名士辛酉秋应供兹院刻意行道讫无应者眀年夏末一日弃去将适焦山图岩以栖老焉丐余诗以行为作三绝句·其一
作者：张嵲
朝代：宋
体裁：七言绝句

经年于此忍朝饥，又见秋山草木腓。满口阳春无和者，却将锡杖向空飞。
心老得法天柱修静能道黄龙会中诸耆旧及他宗派知名士辛酉秋应供兹院刻意行道讫无应者眀年夏末一日弃去将适焦山图岩以栖老焉丐余诗以行为作三绝句·其三
作者：张嵲
朝代：宋

口如布谷本无语，身似虚空何所还。
观音岩逈出云雨，好住幽窗望小山。
心老得法天柱修静能道黄龙会中诸耆旧及他宗派知名士辛酉秋应供兹院刻意行道讫无应者眀年夏末一日弃去将适焦山图岩以栖老焉丐余诗以行为作三绝句·其二
作者：张嵲
朝代：宋
体裁：七言绝句

道人别我焦山去，拟卜穹岩毕暮年。帆来帆去澄江阔，我亦心驰落照前。
忆京山大阳寺
作者：张嵲
朝代：宋

往岁曾游大阳寺，倚天楼殿碧参差。明安庵迥峰峦古，杨广城高径路危。满壑松声僧定处，一堂秋雨客谈时。如今细想经行地，三复遗诗血泪垂。
忆京山大阳寺
作者：张嵲
朝代：宋

往岁曾游大阳寺，倚天楼殿碧参差。
明安庵迥峰蛮古，杨广城高迳路危。
满壑松声僧定处，一堂秋雨客谈时。
如今细想经行地，三复遗诗血泪垂。
忆京山大阳寺
作者：张嵲
朝代：宋

往岁曾游大阳寺，倚天楼殿碧参差。
明安庵逈峰峦古，杨广城高径路危。
满壑松声僧定处，一堂秋雨客谈时。
如今细想经行地，三復遗诗血泪垂。
忠显刘公挽诗
作者：张嵲
朝代：宋

自从玉帛交殊域，一见寒盟为隐忧。乱相方虞邻国难，庙堂谁听徙薪谋。义如杞殖仍忠壮，识比申胥不怨尤。松柏萧萧九原路，高名常共建溪流。抗论中朝犹在耳，鸣弓仇敌已临城。王都竟失金汤固，朝士方贪雀鼠生。慷慨一朝先奋节，华戎终古共知名。可惜千官臣伪后，萧萧华发尽垂缨。
忠显刘公挽诗·其二
作者：张嵲
朝代：宋

抗论中朝犹在耳，鸣弓仇敌已临城。王都竟失金汤固，朝士方贪雀鼠生。慷慨一朝先奋节，华戎终古共知名。可惜千官臣伪后，萧萧华发尽垂缨。
忠显刘公挽诗四首·其一
作者：张嵲
朝代：宋

活人忧国见平生，晚节临危志益明。
汉仗尘深远宫阙，氊裘风急半公卿。
千人致诏竟不起，万户封侯却似烹。
暮晋朝梁真可忍，纷纷蝼蚁尚偷生。
忠显刘公挽诗四首·其三
作者：张嵲
朝代：宋
体裁：七言律诗

自从玉帛交殊域，一见寒盟为隐忧。乱相方虞邻国难，庙堂谁听徙薪谋。义如杞殖仍忠壮，识比申胥不怨尤。松柏萧萧九原路，高名常共建溪流。
忠显刘公挽诗四首·其二
作者：张嵲
朝代：宋

祸基媒孽自燕云，抗议如公有几人。
军旅未闻焉用试，豺狼不噬岂宜亲。
求鱼缘木谩蠧国，曲突徙薪翻殒身。
才大言深古难用，忠良千载恨常新。
忠显刘公挽诗四首·其四
作者：张嵲
朝代：宋

抗论中朝犹在耳，鸣弓仇敌已临城。
王都竟失金汤固，朝士方贪雀鼠生。
慷慨一朝先奋节，华戎终古共知名。
可惜千官臣僞后，萧萧华髪尽垂缨。
忽见早梅
作者：张嵲
朝代：宋

积雪凝闽岭，凌风识暗香。疏花经雨瘦，卧影入溪长。万里难为赠，九回空绕肠。绿原聊驻屐，试待月荒凉。
忽见早梅
作者：张嵲
朝代：宋

积雪凝闽岭，凌风识暗香。
疏花经雨瘦，卧影入溪长。
万里难为赠，九回空绕膓。
绿原聊驻屐，试待月荒凉。
怀伊亭
作者：张嵲
朝代：宋
体裁：五言绝句

回环拥冈峦，澶漫分林坞。纵目以怡情，信美疑吾土。
怀新亭四首
作者：张嵲
朝代：宋

远意在田畴，中园结茅屋。冻雨昨夜来，共欣春水足。耘耔竞所务，乔林午风清。嘉谷雨来长，复兹畦水平。恢台当长夏，山木尽成阴。良苗方竞茂，悠哉林下心。晚秧纷已及，中田日往还。适与好风会，植杖观前山。
怀新亭四首·其一
作者：张嵲
朝代：宋
体裁：古风

远意在田畴，中园结茅屋。冻雨昨夜来，共欣春水足。
怀新亭四首·其三
作者：张嵲
朝代：宋
体裁：古风

恢台当长夏，山木尽成阴。良苗方竞茂，悠哉林下心。
怀新亭四首·其二
作者：张嵲
朝代：宋

耘耔竞所务，乔林午风清。嘉谷雨来长，复兹畦水平。
怀新亭四首·其二
作者：张嵲
朝代：宋

耘耔竞所务，乔林午风清。
嘉谷雨来长，復兹畦水平。
怀新亭四首·其四
作者：张嵲
朝代：宋
体裁：古风

晚秧纷已及，中田日往还。适与好风会，植杖观前山。
思故园
作者：张嵲
朝代：宋
体裁：七言绝句

柳外高风尽日吹，春来不省见花枝。汉傍别墅三株杏，记得飘零似雪时。
感事二事
作者：张嵲
朝代：宋

西山一丸药，终当持遗亲。奈何嗜利者，藉口托爱君。太真绝袖去，中兴为名臣。功业竟谁归，老妪终苦辛。大恩竟不报，初无乌鹊仁。投身螭魅域，宁免众鬼欺。黄昏风雨集，所向道路迷。一鬼在前啸，群鬼争和之。从以众妖鸟，纷披鸣树枝。训狐当傍叫，破獍随后啼。斯须哭土枭，次第嘷狐狸。睢盱恣陵傲，踸踔争新奇。变态遂百出，殽然当此时。胡为乃历兹，侧伫成？眙。其始为股栗，惨悽粟生肌。惧以柔脆躯，遂为众鬼糜。其中稍自定，注视但嗟咨。其终乃释然，坚坐翻愉怡。鬼见不为动，技穷将罢归。人命固有常，此物终何为。迟留待明发，请与众鬼辞。
感事二事·其一
作者：张嵲
朝代：宋

西山一丸药，终当持遗亲。
奈何嗜利者，藉口託爱君。
太真绝袖去，中兴为名臣。
功业竟谁归，老妪终苦辛。
大恩竟不报，初无乌鹊仁。
感事二事·其二
作者：张嵲
朝代：宋

投身螭鬽域，宁免众鬼欺。
黄昏风雨集，所向道路迷。
一鬼在前啸，群鬼争和之。
从以众妖鸟，纷披鸣树枝。
训狐当傍呌，破獍随后啼。
斯须哭土枭，次第嘷狐狸。
睢盱恣陵傲，踸踔争新奇。
变态遂百出，殽然当此时。
胡为乃历兹，侧伫成𥈭眙。
其始为股栗，惨悽粟生肌。
惧以柔脆躯，遂为众鬼糜。
其中稍自定，注视但嗟咨。
其终乃释然，坚坐翻愉怡。
鬼见不为动，技穷将罢归。
人命固有常，此物终何为。
迟留待明发，请与众鬼辞。
感事二事·其二
作者：张嵲
朝代：宋
体裁：古风

投身螭魅域，宁免众鬼欺。黄昏风雨集，所向道路迷。一鬼在前啸，群鬼争和之。从以众妖鸟，纷披鸣树枝。训狐当傍叫，破獍随后啼。斯须哭土枭，次第嗥狐狸。睢盱恣陵傲，踸踔争新奇。变态遂百出，殽然当此时。胡为乃历兹，侧伫成�眙。其始为股栗，惨悽粟生肌。惧以柔脆躯，遂为众鬼糜。其中稍自定，注视但嗟咨。其终乃释然，坚坐翻愉怡。鬼见不为动，技穷将罢归。人命固有常，此物终何为。迟留待明发，请与众鬼辞。
感事二事·其二
作者：张嵲
朝代：宋

投身螭魅域，宁免众鬼欺。黄昏风雨集，所向道路迷。一鬼在前啸，群鬼争和之。从以众妖鸟，纷披鸣树枝。训狐当傍叫，破獍随后啼。斯须哭土枭，次第嘷狐狸。睢盱恣陵傲，踸踔争新奇。变态遂百出，殽然当此时。胡为乃历兹，侧伫成？眙。其始为股栗，惨悽粟生肌。惧以柔脆躯，遂为众鬼糜。其中稍自定，注视但嗟咨。其终乃释然，坚坐翻愉怡。鬼见不为动，技穷将罢归。人命固有常，此物终何为。迟留待明发，请与众鬼辞。
感事二首
作者：张嵲
朝代：宋

投身魑魅域，宁免众鬼欺。
黄昏风雨集，所向道路迷。
一鬼在前啸，群鬼争和之。
从以众妖鸟，纷披鸣树枝。
训狐当傍叫，破獍随后啼。
斯须哭土枭，次第嗥狐狸。
睢盱恣陵傲，踸踔争新奇。
变态遂百出，肴然当此时。
胡为乃历兹，则伫成{腭月换目}眙。
其始为股栗，惨悽粟生肌。
惧以柔脆躯，遂为众鬼縻。
其中稍自定，注视但嗟咨。
其终乃释然，坚坐翻愉怡。
鬼见不为动，技穷将罢归。
人命固有常，此物终何为。
迟留待明发，请与众鬼辞。
感事二首
作者：张嵲
朝代：宋

西山一丸药，终当持遗亲。奈何嗜利者，藉口托爱君。太真绝袖去，中兴为名臣。功业竟谁归，老妪终苦辛。大恩竟不报，初无乌鹊仁。
愤雨
作者：张嵲
朝代：宋
体裁：七言绝句

莽莽屯云接四溟，直疑天漏地维倾。此生觊望尽灰冷，但愿耳边无雨声。
戏书寄夏致宏
作者：张嵲
朝代：宋
体裁：七言律诗

萧何转漕关中日，绮季逍遥商岭时。世乱或为舟楫用，时平自可帝王师。试问升车驱驷马，如何踞石茹三芝。荒山岁暮云烟冷，西望长吟独尔思。
戏呈觉老
作者：张嵲
朝代：宋

投晓过书斋，风门自闭开。云容疑水墨，雪意吝琼瑰。笔冷吟呵冻，炉寒坐画灰。何如毡帐下，低唱两三杯。
戏呈觉老
作者：张嵲
朝代：宋

投晓过书斋，风门自闭开。
云容疑水墨，雪意吝琼瑰。
笔冷吟呵冻，炉寒坐画灰。
何如氊帐下，低唱两三杯。
拟苏少卿寄内
作者：张嵲
朝代：宋

话别河梁上，踟蹰古道边。
男儿重意气，握节向幽燕。
一来单于庭，五闰犹未还。
黄云愁瀚海，朔雪暗燕然。
塞柳春犹白，河冰暖尚坚。
有怀幽闺妇，二八政婵娟。
寄言当永决，欲语讵能宣。
忍苦聊相待，恐乖全盛年。
二事热中肠，吞声徒向天。
纷纷节髦落，泪尽秋风前。
拟苏少卿寄内
作者：张嵲
朝代：宋

话别河梁上，踟蹰古道边。男儿重意气，握节向幽燕。一来单于庭，五闰犹未还。黄云愁瀚海，朔雪暗燕然。塞柳春犹白，河冰煖尚坚。有怀幽闺妇，二八政婵娟。寄言当永决，欲语讵能宣。忍苦聊相待，恐乖全盛年。二事热中肠，吞声徒向天。纷纷节髦落，泪尽秋风前。
拟苏少卿寄内
作者：张嵲
朝代：宋

话别河梁上，踟蹰古道边。
男儿重意气，握节向幽燕。
一来单于庭，五闰犹未还。
黄云愁瀚海，朔雪暗燕然。
寒柳春犹白，河水暖尚坚。
有怀幽闺妇，二八政婵娟。
寄言当永决，欲语讵能宣。
忍苦聊相待，恐乖全盛年。
二事热中肠，吞声徒向天。
纷纷节髦落，泪尽秋风前。
挽张全真诗二首
作者：张嵲
朝代：宋

辱遇本非因绍介，登门不谓便无期。倾心问及言犹在，投贽书成事已悲。作镇方甘建邺水，惜贤尤在中兴时。伤心无复咨疑事，还似当年徐孺碑。玉质清臞似列仙，人间亦合得长年。功名不竟如壶遂，冲淡空嗟似乐天。胡不慭遗缘国老，忧深殄瘁为时贤。含毫谁作名臣传，要使风流后世传。
挽张全真诗二首·其一
作者：张嵲
朝代：宋

辱遇本非因绍介，登门不谓便无期。倾心问及言犹在，投贽书成事已悲。作镇方甘建邺水，惜贤尤在中兴时。伤心无复咨疑事，还似当年徐孺碑。
挽张全真诗二首·其一
作者：张嵲
朝代：宋

辱遇本非因绍介，登门不谓便无期。
倾心问及言犹在，投贽书成事已悲。
作镇方甘建邺水，惜贤尤在中兴时。
伤心无復咨疑事，还似当年徐孺碑。
挽张全真诗二首·其二
作者：张嵲
朝代：宋

玉质清臞似列仙，人间亦合得长年。功名不竟如壶遂，冲淡空嗟似乐天。胡不慭遗缘国老，忧深殄瘁为时贤。含毫谁作名臣传，要使风流后世传。
挽张全真诗二首·其二
作者：张嵲
朝代：宋

玉质清臞似列仙，人间亦合得长年。
功名不竟如壶遂，冲淡空嗟似乐天。
胡不憗遗缘国老，忧深殄瘁为时贤。
含毫谁作名臣传，要使风流后世传。
掌口寺寮闻杜鹃
作者：张嵲
朝代：宋

青林雨湿烟濛濛，杜鹃含冤号晚风。雨转萧萧声转急，不堪闻在乱离中。
掌口寺寮闻杜鹃
作者：张嵲
朝代：宋

青林雨湿烟蒙蒙，杜鹃含寃号晚风。
雨转萧萧声转急，不堪闻在乱离中。
斋祠湖上作
作者：张嵲
朝代：宋

还山映平湖，未厌伤极目。篮舆值初晴，步步转湖曲。宿雾郁乔林，寒曦煦穹谷。废刹今几时，浮图在山腹。村荒樵牧多，岁晚粳稻熟。曲岸倒菰蒲，回潭聚凫鹜。前瞻岚岭分，右顾缘原绿。游眺暂萧疏，沉吟反羁束。斋祠奉简书，尸素惭微禄。日暮闻幽禽，眷此林下宿。
斋祠湖上作
作者：张嵲
朝代：宋

还山映平湖，未厌伤极目。
篮舆值初晴，步步转湖曲。
宿雾鬰乔林，寒曦煦穹谷。
废刹今几时，浮图在山腹。
村荒樵牧多，岁晚稉稻熟。
曲岸倒菰蒲，回潭聚鳬鹜。
前瞻岚岭分，右顾缘原绿。
游眺暂萧疏，沉吟反羁束。
斋祠奉简书，尸素惭微禄。
日暮闻幽禽，睠此林下宿。
斤竹岭
作者：张嵲
朝代：宋

胧胧晓月淡，暠暠晨霜秋。
弃马沙金平，步过草地岭。
仰登上层云，俯降入深井。
回潭冷更清，岭树疏逾整。
蹊荒陈叶深，山回微路永。
雪霰迷远空，岚烟护绝境。
关门仅可辨，归涂难具省。
设险得地形，戎丑期远屏。
宽辞满衣雪，曛黑到绝顶，
石浅微溜喧，独觉空山静。
形寂寝逾熟，山白梦方醒。
去路望更遥，陟降怯深泞。
婿水碧于蓝，何由放烟艇。
斤竹岭
作者：张嵲
朝代：宋

胧胧晓月淡，暠暠晨霜耿。
弃马沙金平，步过草池岭。
仰登上层云，俯降入深井。
回潭冷更清，岭树疏逾整。
蹊荒陈叶深，山回微路永。
雪霰迷远空，岚烟护绝境。
闗门仅可辨，归涂难具省。
设险得地形，戎丑期远屏。
宁辞满衣雪，曛黑到绝顶。
石浅微溜喧，独觉空山静。
形寂寝逾熟，山白梦方醒。
去路望更遥，陟降怯深泞。
壻水碧于蓝，何由放烟艇。
斤竹岭
作者：张嵲
朝代：宋

胧胧晓月淡，皓皓晨霜耿。弃马沙金平，步过草池岭。仰登上层云，俯降入深井。回潭冷更清，岭树疏逾整。蹊荒陈叶深，山回微路永。雪霰迷远空，岚烟护绝境。关门仅可辨，归涂难具省。设险得地形，戎丑期远屏。宁辞满衣雪，曛黑到绝顶。石浅微溜喧，独觉空山静。形寂寝逾熟，山白梦方醒。去路望更遥，陟降怯深泞。婿水碧于蓝，何由放烟艇。
新春
作者：张嵲
朝代：宋
体裁：七言绝句

人生一世竟何哉，老去万缘如死灰。爱惜分阴成底用，不如恶梦早醒来。
新春偶书寄致宏
作者：张嵲
朝代：宋

二年憔悴向庸城，又见椒花倏自惊。孤客殊方怀土意，故人绝塞未归情。此生竟被儒冠误，他日终图后世名。平野春来堪细履，何时与子杖藜行。
新春偶书寄致宏
作者：张嵲
朝代：宋

二年憔悴向庸城，又见椒花倐自惊。
孤客殊方怀土意，故人绝塞未归情。
此生竟被儒冠误，他日终图后世名。
平野春来堪细履，何时与子杖藜行。
新春有感
作者：张嵲
朝代：宋

萧萧筱簜拥荒冈，却忆江皋草色长。暖景暄风似春日，黄茅白苇是殊方。孤村默默无谁语，万事悠悠有底忙。独立寺门归鸟尽，重山复岭又苍苍。
新春有感
作者：张嵲
朝代：宋

萧萧篠簜拥荒冈，却忆江皋草色长。
暖景暄风似春日，黄茅白苇是殊方。
孤村默默无谁语，万事悠悠有底忙。
独立寺门归鸟尽，重山复岭又苍苍。
方城驿
作者：张嵲
朝代：宋

古驿藏幽谷，回环乱峰稠。
驿前山特秀，翠气光浮浮。
晴日经短檐，奇温惊敝裘。
门前万山道，过客空悠悠。
忆昔庐戢黎，伐庸此淹留。
山中老鹳鹤，应识旌斾愁。
事去一转首，岩花几经秋。
石碐与涧道，犹是曩者否。
秪应军旅声，长咽寒溪流。
方城驿
作者：张嵲
朝代：宋

古驿藏幽谷，回环乱峰稠。
驿前山特秀，翠气光浮浮。
晴日经短檐，奇温惊敝裘。
门前万山道，过客空悠悠。
忆昔庐戢黎，伐庸此淹留。
山中老鹳鹤，应识旌旆愁。
事去一转首，岩花几经秋。
石碐与涧道，犹是曩者否。
只应军旅声，长咽寒溪流。
方城驿
作者：张嵲
朝代：宋

古驿藏幽谷，回环乱峰稠。驿前山特秀，翠气光浮浮。晴日经短檐，奇温惊敝裘。门前万山道，过客空悠悠。忆昔庐戢黎，伐庸此淹留。山中老鹳鹤，应识旌旆愁。事去一转首，岩花几经秋。石碐与涧道，犹是曩者否。秪应军旅声，长咽寒溪流。
无住坟山溪水
作者：张嵲
朝代：宋
体裁：七言绝句

转山溪溜碧涓涓，一勺芳甘信所便。盖代伟人今卜宅，敬君还似老翁泉。
早发竹山二首
作者：张嵲
朝代：宋

天外峰峦排木杪，江边石气动云根。凭谁为谢东流水，好送寒声入故园。去水汤汤萦屿转，前山恰恰与云平。仆夫应怪微吟苦，宁识江头送目情。
早发竹山二首
作者：张嵲
朝代：宋

天外峰蛮排木杪，江边石气动云根。
凭谁为谢东流水，好送寒声入故园。
早发竹山二首·其一
作者：张嵲
朝代：宋
体裁：七言绝句

天外峰峦排木杪，江边石气动云根。凭谁为谢东流水，好送寒声入故园。
早发竹山二首·其二
作者：张嵲
朝代：宋
体裁：七言绝句

去水汤汤萦屿转，前山恰恰与云平。仆夫应怪微吟苦，宁识江头送目情。
早行
作者：张嵲
朝代：宋

平湖望不极，天垂作周遭。今朝春风暴，涟漪生微涛。高杨明远村，黄花点青皋。可验去人远，乌鸢低作巢。老年无戏事，即此当游遨。浮舟不知远，但觉白日高。烟中何处寺，孤塔冠山椒。
早行
作者：张嵲
朝代：宋

平湖望不极，天垂作週遭。
今朝春风暴，涟漪生微涛。
高杨明远村，黄花点青皋。
可验去人远，乌鸢低作巢。
老年无戏事，即此当游遨。
浮舟不知远，但觉白日高。
烟中何处寺，孤塔冠山椒。
昔柳柳州作永州山水诸记泉石之状如在目前兹峡上群山与柳州之文颇类
作者：张嵲
朝代：宋

山溪荦确冒荒筠，石溜涓涓尽日闻。微水寒来浑见底，峡山雪后欲侵云。深溪春动梅争发，绝壑林高日易曛。应似零陵溪上景，林泉多类柳州文。
昔柳柳州作永州山水诸记泉石之状如在目前兹峡上群山与柳州之文颇类
作者：张嵲
朝代：宋

山磎荦确冒荒筠，石溜涓涓尽日闻。
微水寒来浑见底，峡山雪后欲侵云。
深溪春动梅争发，绝壑林高日易曛。
应似零陵溪上景，林泉多类柳州文。
春余
作者：张嵲
朝代：宋

春余白发日萧萧，无复当年湖海豪。
为吏应须长孙子，裁诗要及九牛腰。
春余
作者：张嵲
朝代：宋

春余白髪日萧萧，无復当年湖海豪。
为吏应须长孙子，裁诗要及九牛腰。
春夜山居望月思故园有作
作者：张嵲
朝代：宋

万壑自清夜，春岚昏众星。
明月丽霄汉，清风周四溟。
独立万里外，飘然欲遐征。
回首望江汉，中原气冥冥。
东北有去鸟，我愿从之行。
逝将归旧邦，山河宛平生。
丘园已芜没，径术春草青。
观台倾夜雨，曲池今向平。
俯首叫父老，旷野无人声。
庐井不复辨，灌莽春露凝。
伤心时震荡，怀旧意纵横。
夜久林叶光，山空泉韵鸣。
绪风行复革，桥运无暂停。
理会众缘释，情钟群虑并。
静躁物固殊，太空本何婴。
庶以道自达，超遥谢撄亭。
春夜山居望月思故园有作
作者：张嵲
朝代：宋

万壑自清夜，春岚昏众星。明月丽霄汉，清风周四溟。独立万里外，飘然欲遐征。回首望江汉，中原气冥冥。东北有去鸟，我愿从之行。逝将归旧邦，山河宛平生。丘园已芜没，径术春草青。观台倾夜雨，曲池今向平。俯首叫父老，旷野无人声。庐井不复辨，灌莽春露凝。伤心时震荡，怀旧意纵横。夜久林叶光，山空泉韵鸣。绪风行复革，桥运无暂停。理会众缘释，情钟群虑并。静躁物固殊，太空本何婴。庶以道自达，超遥谢撄宁。
春夜山居望月思故园有作
作者：张嵲
朝代：宋

万壑自清夜，春岚昏众星。
明月丽霄汉，清风周四溟。
独立万里外，飘然欲遐征。
回首望江汉，中原气冥冥。
东北有去鸟，我愿从之行。
逝将归旧邦，山河宛平生。
丘园已芜没，径术春草青。
观台倾夜雨，曲池今向平。
俯首呌父老，旷野无人声。
庐井不復辨，灌莽春露凝。
伤心时震荡，怀旧意纵横。
夜久林叶光，山空泉韵鸣。
绪风行復革，桥运无暂停。
理会众缘释，情钟群虑并。
静躁物固殊，太空本何婴。
庶以道自达，超遥谢撄宁。
春夜雨
作者：张嵲
朝代：宋

小雨集春夜，忆居江汉时。
西园桃李树，到晚有余姿。
载酒绕阡陌，折芳恣遨嬉。
里闾多乐事，中年遭乱离。
飘零向十载，南来复再朞。
故园当日春，相见一天涯。
他乡花自发，山寺日初迟。
时节岂云异，身世自堪悲。
春夜雨
作者：张嵲
朝代：宋

小雨集春夜，忆居江汉时。
西园桃李树，到晚有余姿。
载酒绕阡陌，折芳恣遨嬉。
里闾多乐事，中年遭乱离。
飘零向十载，南来復再朞。
故园当日春，相见一天涯。
他乡花自发，山寺日初迟。
时节岂云异，身世自堪悲。
春夜雨
作者：张嵲
朝代：宋

小雨集春夜，忆居江汉时。西园桃李树，到晚有馀姿。载酒绕阡陌，折芳恣遨嬉。里闾多乐事，中年遭乱离。飘零向十载，南来复再期。故园当日春，相见一天涯。他乡花自发，山寺日初迟。时节岂云异，身世自堪悲。
春日
作者：张嵲
朝代：宋
体裁：五言律诗

老去仍羁旅，逢春非我春。物华随意别，感慨与时新。柳重将迎客，花然似笑人。十年忧国泪，依旧洒衣巾。
春日
作者：张嵲
朝代：宋

老去仍羇旅，逢春非我春。
物华随意别，感慨与时新。
柳重将迎客，花然似笑人。
十年忧国泪，依旧洒衣巾。
春日郊行
作者：张嵲
朝代：宋

晓寻山寺出重城，坏壁谁题兰草行。
照眼芳匪空玉友，并湖风物记金明。
新诗已见成敲钵，旧赏悬知又弃檠。
龙井海棠须靳惜，一樽留取听莺鸣。
春日郊行
作者：张嵲
朝代：宋
体裁：七言律诗

晓寻山寺出重城，坏壁谁题半草行。照眼芳菲空玉友，并湖风物记金明。新诗已见成敲钵，旧赏悬知又弃檠。龙井海棠须靳惜，一樽留取听莺鸣。
春昼睡起偶书二首·其一
作者：张嵲
朝代：宋
体裁：五言律诗

忽忽掩关卧，起来春日曛。和风吹草木，杂花纷已繁。他乡农事兴，悽然怀故园。青山虽满眼，何用慰忧烦。
春昼睡起偶书二首·其二
作者：张嵲
朝代：宋

闭户长春草，日晏独高眠。起步绕广庭，爱此风景妍。青山罗郭外，白日当中天。坐见柳意浓，亦知花向残。鸡鸣水外村，人耕原上田。玩物意方适，居閒情转延。忽悟是作客，骤使心悁然。
春昼睡起偶书二首·其二
作者：张嵲
朝代：宋

闭户长春草，日晏独高眠。
起步遶广庭，爱此风景妍。
青山罗郭外，白日当中天。
坐见柳意浓，亦知花向残。
鷄鸣水外村，人耕原上田。
玩物意方适，居閒情转延。
忽悟是作客，骤使心悁然。
春晚偶书
作者：张嵲
朝代：宋
体裁：七言绝句

山中处处罢芳菲，众绿成阴绕碧溪。薄暮鸟栖云气恶，满林风雨杜鹃啼。
春晚风雨甚暴衡门独立望微水有作
作者：张嵲
朝代：宋

中原殊未平，避地甘羁束。
着意问樵渔，尚恐惊麋鹿。
出门亦何事，望望清江曲。
雨气晚来寒，惊风乱新绿。
春晚风雨甚暴衡门独立望微水有作
作者：张嵲
朝代：宋

中原殊未平，避地甘羁束。著意问樵渔，尚恐惊麋鹿。出门亦何事，望望清江曲。雨气晚来寒，惊风乱新绿。
春晴散步庭下
作者：张嵲
朝代：宋

东风吹广泽，和气日夜旋。
微澜生曲沼，积翠被层峦。
细草蔼近甸，时禽响郊园。
整巾步庭下，申舒委余暄。
万物各有时，而余复何言。
燋谷忘牙事，深居寄考槃。
结交乏二中，徵心迂七还。
聊持瞬息念，一究空有源。
狂闹等瓶中，何须计悲欢。
春晴散步庭下
作者：张嵲
朝代：宋

东风吹广泽，和气日夜旋。
微澜生曲沼，积翠被层峦。
细草蔼近甸，时禽响郊园。
整巾步庭下，申舒委余暄。
万物各有时，而余復何言。
燋谷忘牙事，深居寄考槃。
结交乏二中，征心迂七还。
聊持瞬息念，一究空有源。
狂闹等瓶中，何须计悲欢。
春晴散步庭下
作者：张嵲
朝代：宋

东风吹广泽，和气日夜旋。微澜生曲沼，积翠被层峦。细草蔼近甸，时禽响郊园。整巾步庭下，申舒委馀暄。万物各有时，而余复何言。燋谷忘牙事，深居寄考槃。结交乏二中，徵心迂七还。聊持瞬息念，一究空有源。狂闹等瓶中，何须计悲欢。
春暮泛微水中流有作
作者：张嵲
朝代：宋
体裁：七言绝句

微江春水绿于蓝，两岸花开雪满岩。纵棹中流望山顶，晴云如絮乱毵毵。
春暮泛微水中流有作
作者：张嵲
朝代：宋

微江春水绿於蓝，两岸花开雪满岩。
纵棹中流望山顶，晴云如絮乱毵毵。
春词二首
作者：张嵲
朝代：宋

无复余声到耳边，衡门不闭亦萧然。
风枝鸟语皆无赖，每向春晴聒昼眠。
春词二首
作者：张嵲
朝代：宋

莽莽暄风吹九州，春来何处不消忧。林间鸟语随时好，花里风光映日流。无复馀声到耳边，衡门不闭亦萧然。风枝鸟语皆无赖，每向春晴聒昼眠。
春词二首·其一
作者：张嵲
朝代：宋

莽莽暄风吹九州，春来何处不消忧。
林间鸟语随时好，花裏风光映日流。
春词二首·其一
作者：张嵲
朝代：宋

莽莽暄风吹九州，春来何处不消忧。林间鸟语随时好，花里风光映日流。
春词二首·其二
作者：张嵲
朝代：宋

无复馀声到耳边，衡门不闭亦萧然。风枝鸟语皆无赖，每向春晴聒昼眠。
春词二首·其二
作者：张嵲
朝代：宋

无復余声到耳边，衡门不闭亦萧然。
风枝鸟语皆无赖，每向春晴聒昼眠。
春间作
作者：张嵲
朝代：宋
体裁：七言绝句

桃花远近火成堆，谁遣黄昏动地来。与使便成零落去，何如前日未吹开。
春阴
作者：张嵲
朝代：宋

阴霭连朝昏广野，鲜飊终日漾书帷。
可怜细雨轻寒夜，正是故园花发时。
春阴
作者：张嵲
朝代：宋

阴霭连朝昏广野，鲜飙终日漾书帷。可怜细雨轻寒夜，正是故园花发时。
春阴
作者：张嵲
朝代：宋

阴霭连朝昏广野，鲜飚终日漾书帷。
可怜细雨轻寒夜，正是故园花发时。
春阴江上偶书
作者：张嵲
朝代：宋

小轩西下俯通津，漠漠春阴日易曛。
白气冒山蒸积翠，微风过水聚轻纹。
城鸦飞去秋花夕，溪雨收余岸草熏。
寂寞何人念覊旅，忧来无数若丝棼。
春阴江上偶书
作者：张嵲
朝代：宋

小轩西下俯通津，漠漠春阴日易曛。
白气冒山蒸积翠，微风过水聚轻纹。
城鸦飞去秋花夕，溪雨收余岸草薰。
寂寞何人念羁旅，忧来无数若丝棼。
春阴江上偶书
作者：张嵲
朝代：宋

小轩西下俯通津，漠漠春阴日易曛。白气冒山蒸积翠，微风过水聚轻纹。城鸦飞去秋花夕，溪雨收馀岸草薰。寂寞何人念羁旅，忧来无数若丝棼。
春馀
作者：张嵲
朝代：宋

春馀白发日萧萧，无复当年湖海豪。为吏应须长孙子，裁诗要及九牛腰。
晓登灵梵寺阁二首
作者：张嵲
朝代：宋

晨气雾露除，初日照高阁。
青山偪岁昏，碧树霜余落。
俯涧爱鸣泉，临郊美华薄。
幽情欻自欣，乡念频成愕。
且寄当日闲，无论今与昨。
晓登灵梵寺阁二首
作者：张嵲
朝代：宋

晨气雾露除，初日照高阁。青山偪岁昏，碧树霜馀落。俯涧爱鸣泉，临郊美华薄。幽情歘自欣，乡念频成愕。且寄当日閒，无论今与昨。晨登高望阁，爱此经檐日。稍观宿雾捲，坐见前山出。望岫喜林疏，闻泉令竹密。与世若相忘，怀人如有失。聊此寄晨昏，惭无经世术。
晓登灵梵寺阁二首·其一
作者：张嵲
朝代：宋

晨气雾露除，初日照高阁。
青山偪岁昏，碧树霜余落。
俯涧爱鸣泉，临郊美华薄。
幽情歘自欣，乡念频成愕。
且寄当日閒，无论今与昨。
晓登灵梵寺阁二首·其一
作者：张嵲
朝代：宋

晨气雾露除，初日照高阁。青山偪岁昏，碧树霜馀落。俯涧爱鸣泉，临郊美华薄。幽情歘自欣，乡念频成愕。且寄当日閒，无论今与昨。
晓登灵梵寺阁二首·其二
作者：张嵲
朝代：宋
体裁：古风

晨登高望阁，爱此经檐日。稍观宿雾捲，坐见前山出。望岫喜林疏，闻泉令竹密。与世若相忘，怀人如有失。聊此寄晨昏，惭无经世术。
晚晴
作者：张嵲
朝代：宋
体裁：五言绝句

前山收苦雾，宿鸟有新声。万里南天客，三冬此日晴。
晚晴
作者：张嵲
朝代：宋
体裁：七言绝句

繁香苦爱飘岐路，风雨何须送晚春。坐久绮霞明落照，屏雷亦解慰游人。
晚望西崖
作者：张嵲
朝代：宋
体裁：七言绝句

西崖佳树绿层层，日落山烟满树生。萧然倚杖疏篱外，遥听幽泉断续鸣。
晚步
作者：张嵲
朝代：宋

晚来聊复岸乌纱，指点园林已罢花。高柳交阴斜日照，閒携儿稚看栖鸦。
晚步
作者：张嵲
朝代：宋

晚来聊复岸乌纱，指点园林已罢花。
高柳交阴斜日照，闲携儿稚看栖鸦。
晚步
作者：张嵲
朝代：宋

晚来聊復岸乌纱，指点园林已罢花。
高柳交阴斜日照，閒携儿稚看栖鸦。
晚游新亭
作者：张嵲
朝代：宋

秋至今几日，山云峰尚奇。
新亭独骋望，咏我秋怀诗。
碧水萦麓转，幽蝉映叶悲。
古藤依翠壁，茂树镜清池。
赏会情方适，忧来忽自滋。
荒山逃死地，落日故园思。
遇乱甘身弃，持心与世违。
应人时懒语，兀坐独搘颐。
沉思山烟冥，微吟暮影移。
祗应从此去，寂寞但如斯。
晚游新亭
作者：张嵲
朝代：宋

秋至今几日，山云峰尚奇。新亭独骋望，咏我秋怀诗。碧水萦麓转，幽蝉映叶悲。古藤依翠壁，茂树镜清池。赏会情方适，忧来忽自滋。荒山逃死地，落日故园思。遇乱甘身弃，持心与世违。应人时懒语，兀坐独支颐。沉思山烟冥，微吟暮影移。祗应从此去，寂寞但如斯。
晚秋风雨
作者：张嵲
朝代：宋
体裁：七言绝句

满目萧萧云气流，芭蕉梧叶共飕飗。松门尽日无来客，独与疏篁傲晚秋。
晚行阁道自对溪趋小柏宿
作者：张嵲
朝代：宋

高峰犹返照，绝壑已先晦。苍波去不穷，青崖俨相对。山回路欲断，溪豁双流汇。阁道自委蛇，林影常澹瀩。仰空欣树佳，伫立惊石怪。山晚云不驱，路暗客犹迈。平生事幽讨，兴与林泉会。何意漂泊年，得此行李内。境胜固所便，地绝复多畏。娟娟月初上，飂飂远风快。幽蝉响复咽，宿鸟惊欲坠。望望驿尚赊，应在青烟外。
晚行阁道自对溪趋小柏宿
作者：张嵲
朝代：宋

高峰犹返照，绝壑已先晦。
苍波去不穷，青崖俨相对。
山回路欲断，溪豁双流汇。
阁道自委蛇，林影常澹瀩。
仰空欣树佳，伫立惊石怪。
山晚云不驱，路暗客犹迈。
平生事幽讨，兴与林泉会。
何意漂泊年，得此行李内。
境胜固所便，地绝復多畏。
娟娟月初上，飂飂远风快。
幽蝉响復咽，宿鸟惊欲坠。
望望驿尚赊，应在青烟外。
晚行阁道自对溪趋小柏宿
作者：张嵲
朝代：宋

高峰犹返照，绝壑已先晦。
苍波去不穷，青崖俨相对。
山回路欲断，溪豁双流汇。
阁道自委蛇，林影常澹𬉏。
仰空欣树佳，伫立惊石怪。
山晚云不驱，路暗客犹迈。
平生事幽讨，兴与林泉会。
何意漂泊年，得此行李内。
境胜固所便，地绝复多畏。
娟娟月初上，飂飂远风快。
幽蝉响复咽，宿鸟惊欲坠。
望望驿尚赊，应在青烟外。
晨起
作者：张嵲
朝代：宋

盥栉及平旦，晓庭风露清。
萧然无一事，对此夏阴成。
春晚方受谢，孤花有余荣。
地远物性遂，时禽自飞鸣。
书籍但掩卷，冲虚道已盈。
非为隐沦客，自快适野情。
晨起
作者：张嵲
朝代：宋

盥栉及平旦，晓庭风露清。萧然无一事，对此夏阴成。春晚方受谢，孤花有馀荣。地远物性遂，时禽自飞鸣。书籍但掩卷，冲虚道已盈。非为隐沦客，自快适野情。
晨起登寺阁前山为雾覆微露山麓宛如平远偶书
作者：张嵲
朝代：宋

日出雾犹重，微茫认山麓。
远目疑可穷，澶漫如夷陆。
韶序日已深，时禽啭幽谷。
青林不受春，景气润修竹。
日晴烟光乱，风澹水容渌。
闽岭农事初，荒泉被山曲。
耒耜没深泥，凫鸭讙相逐。
躬耕记往年，遭乱成羇束。
故园隔山河，桑柘犹在目。
丘陇谅荒芜，春归惟灌木。
囚拘怆兹晨，傥徉悲前躅。
缘情固攀援，理会何桎梏。
且寄终日閒，玩此春苗绿。
晨起登寺阁前山为雾覆微露山麓宛如平远偶书春物
作者：张嵲
朝代：宋

日出雾犹重，微茫认山麓。
远目疑可穷，澶漫如夷陆。
韶序日已深，时禽啭幽谷。
青林不受春，景气润修竹。
日晴烟光乱，风澹水容渌。
闽岭农事初，荒泉被山曲。
耒耜没深泥，鳬鸭讙相逐。
躬耕记往年，遭乱成羁束。
故园隔山河，桑柘犹在目。
丘陇谅荒芜，春归惟灌木。
囚拘怆兹晨，傥徉悲前躅。
缘情固攀援，理会何桎梏。
且寄终日閒，玩此春苗绿。
晨起登寺阁前山为雾覆微露山麓宛如平远偶书春物
作者：张嵲
朝代：宋

日出雾犹重，微茫认山麓。远目疑可穷，澶漫如夷陆。韶序日已深，时禽啭幽谷。青林不受春，景气润脩竹。日晴烟光乱，风澹水容渌。闽岭农事初，荒泉被山曲。耒耜没深泥，凫鸭欢相逐。躬耕记往年，遭乱成羁束。故园隔山河，桑柘犹在目。丘陇谅荒芜，春归惟灌木。囚拘怆兹晨，傥徉悲前躅。缘情固攀援，理会何桎梏。且寄终日閒，玩此春苗绿。
普照观
作者：张嵲
朝代：宋

欲雨春岚重，微风松韵清。泊舟古观下，卧听山鸟声。行乐惬幽步，访僧舒远情。仙翁遁世久，岩壑自峥嵘。丹灶颇可识，故基犹未平。何当遁世网，来此饭黄精。
普照观
作者：张嵲
朝代：宋

欲雨春岚重，微风松韵清。
泊舟古观下，卧听山鸟声。
行乐惬幽步，访僧舒远情。
仙翁遯世久，岩壑自峥嵘。
丹竈颇可识，故基犹未平。
何当遯世网，来此饭黄精。
暑雨遂如深秋
作者：张嵲
朝代：宋

炎蒸成积雨，异候无寒暑。
睡觉无余声，清灯翳复吐。
长年遭丧乱，万事其谁语。
愒日阅流年，茫然忘去取。
谅无经世心，还山艺禾黍。
暑雨遂如深秋
作者：张嵲
朝代：宋

炎蒸成积雨，异候无寒暑。
睡觉无余声，清灯翳復吐。
长年遭丧乱，万事其谁语。
愒日阅流年，茫然忘去取。
谅无经世心，还山艺禾黍。
暑雨遂如深秋
作者：张嵲
朝代：宋

炎蒸成积雨，异候无寒暑。睡觉无馀声，清灯翳复吐。长年遭丧乱，万事其谁语。愒日阅流年，茫然忘去取。谅无经世心，还山艺禾黍。
暮春山中
作者：张嵲
朝代：宋
体裁：七言绝句

经时避地隐苍岩，世虑忘来万事堪。日暮独行南涧侧，遥依疏树望晴岚。
暮春道中闻蝉
作者：张嵲
朝代：宋
体裁：七言绝句

西山日落东山明，长风吹花客心惊。房州气候不可解，嫩叶暗中蝉乱鸣。
月下观海棠
作者：张嵲
朝代：宋

澄空流华月，列炬林梢缀。
从焰烁明霞，红曛花似醉。
流连陶嘉月，共惜春风驶。
预叹他日来，余红纷满地。
月下观海棠
作者：张嵲
朝代：宋

澄空流华月，列炬林梢缀。
众焰烁明霞，红曛花似醉。
流连陶嘉月，共惜春风驶。
预叹他日来，余红纷满地。
月下观海棠
作者：张嵲
朝代：宋

澄空流华月，列炬林梢缀。众焰烁明霞，红曛花似醉。流连陶嘉月，共惜春风驶。预叹他日来，馀红纷满地。
有感
作者：张嵲
朝代：宋

倾摧汉祚是安昌，只恐狂澜世莫当。
自古忠言宁尽用，老臣得不戒王章。
有感
作者：张嵲
朝代：宋
体裁：七言绝句

倾摧汉祚是安昌，祇恐狂澜世莫当。自古忠言宁尽用，老臣得不戒王章。
有感二首
作者：张嵲
朝代：宋

庾翼神明还旧观，蕺山草树见挥毫。
如今只作葡萄用，惆怅遭离老虏曹。
有感二首
作者：张嵲
朝代：宋

题卷安西嗟妙迹，翩翩遥想翥龙鸾。那知偶落黠奴手，只作葡萄一斗看。庾翼神明还旧观，蕺山草树见挥毫。如今祗作葡萄用，惆怅遭离老虏曹。
有感二首·其一
作者：张嵲
朝代：宋

题卷安西嗟妙蹟，翩翩遥想翥龙鸾。
那知偶落黠奴手，只作葡萄一斗看。
有感二首·其一
作者：张嵲
朝代：宋

题卷安西嗟妙迹，翩翩遥想翥龙鸾。那知偶落黠奴手，只作葡萄一斗看。
有感二首·其二
作者：张嵲
朝代：宋
体裁：七言绝句

庾翼神明还旧观，蕺山草树见挥毫。如今祗作葡萄用，惆怅遭离老虏曹。
望微水
作者：张嵲
朝代：宋

平原莽苍浮轻霭，白昼柴门亦自扃。篱外水波光灭没，林边山岫远青冥。如何隐几终朝看，不及寒窗静夜听。听水看山朝复暮，那知白发渐星星。